Una de les prioritats en l'àmbit dels afers socials del Govern de la Generalitat de Catalunya que recull el primer eix del Pla de Govern vigent és promoure la inclusió de les persones i la cohesió social, mitjançant la lluita contra les desigualtats a curt termini i la inversió social permanent per a la igualtat d'oportunitats de les persones i famílies durant les diverses etapes del seu cicle vital a llarg termini.
Els objectius d'aquesta legislatura se centren a avançar en l'atenció als col·lectius més vulnerables, donar respostes a la pobresa familiar, donar suport a la gent gran, promoure l'autonomia personal i la inclusió social de les persones amb discapacitat, persones amb problemes de salut mental i drogodependències, atendre les necessitats específiques de les persones sol·licitants de protecció internacional, les persones refugiades, les persones apàtrides i les persones estrangeres en situació administrativa irregular, fomentar la igualtat entre dones i homes i l'erradicació de la violència masclista, així com garantir els drets de les persones LGBTI, per tal que la diferència d'opció sexual no sigui cap motiu d'exclusió.
Igualment s'esmerçaran esforços per a la superació de barreres d'accessibilitat, perquè les persones amb discapacitat física, sensorial, intel·lectual o mental puguin tenir una vida quotidiana sense dificultats i perquè es facin efectives la igualtat d'oportunitats d'accés al treball, com a primera mesura de benestar, la paritat, la inclusió i la no-discriminació.
Així, en l'actual conjuntura, esdevé prioritari atendre les necessitats derivades de l'arribada massiva d'infants i joves migrants sense referents familiars, tant des de la primera acollida, com en l'acompanyament en l'adaptació i la integració sociolaboral.
Així mateix, i a causa de les problemàtiques socials que deriven de la manca d'habitatge, també cal posar l'accent en l'atenció i acompanyament a les persones sense sostre i sense llar.
Els programes de subvencions han esdevingut un dels instruments principals per assolir els objectius i les finalitats de les polítiques públiques que la legislació estableix i que es concreten mitjançant l'acció del Govern.
Les subvencions amb càrrec a l'assignació tributària del 0,7% de l'impost sobre la renda de les persones físiques constitueixen una via essencial de sosteniment dels ajuts públics per a la realització de programes d'interès general.
Per tal de donar compliment a la Sentència 9/2017, de 19 de gener de 2017, del Tribunal Constitucional, que va declarar inconstitucional el model de gestió i concessió d'ajuts públics del 0,7% de l'impost de la renda per a persones físiques convocat per l'Administració general de l'Estat, el Consell Territorial de Serveis Socials i el Sistema per a l'Autonomia i Atenció a la Dependència acorden, en data 26 d'abril de 2017, un nou model de gestió mixt, que implica que la Generalitat de Catalunya té competència per convocar i concedir subvencions a entitats sense ànim de lucre per a la realització de programes d'interès general, amb càrrec a l'assignació tributària del 0,7% de l'impost sobre la renda de les persones físiques de les comunitats autònomes.
L'any 2017, la Generalitat de Catalunya, mitjançant el Departament de Treball, Afers Socials i Famílies, per primera vegada, va convocar i concedir subvencions a entitats destinades a la realització de programes d'interès general, amb càrrec a l'assignació tributària del 0,7% de l'impost sobre la renda de les persones físiques de les comunitats autònomes, de l'àmbit de polítiques socials del Departament de Treball, Afers Socials i Famílies.
La Llei 12/2007, d'11 d'octubre, de serveis socials, a l'article 76 preveu que l'Administració de la Generalitat pot atorgar subvencions i altres ajuts a les entitats d'iniciativa social per coadjuvar al compliment de les seves activitats de serveis socials.
El Decret 1/2018, de 19 de maig, de creació, denominació i determinació de l'àmbit de competència dels departaments de l'Administració de la Generalitat de Catalunya, atribueix al Departament de Treball, Afers Socials i Famílies, entre d'altres, les competències sobre les polítiques de treball i de serveis socials.
El Reial decret llei 7/2013, de 28 de juny, de mesures urgents de naturalesa tributària, pressupostària i de foment de la recerca, el desenvolupament i la innovació, estableix els eixos prioritaris d'actuació sobre els quals s'instrumenten els programes que es financen a càrrec del percentatge de rendiments de l'impost sobre la renda de les persones físiques.
Les bases generals ordenen i unifiquen el procediment general de gestió de les subvencions i concreten, sobretot, les regles objectives de valoració de cada línia de subvenció.
La convocatòria anual determina, fonamentalment, l'inici i el període de gestió de les accions subvencionables, i concreta la partida pressupostària disponible, d'acord amb la Llei de pressupostos anual, dins de l'àmbit competencial del Departament de Treball, Afers Socials i Famílies.
Aquesta Ordre consta d'un únic article que aprova les bases generals, que figuren a l'annex 1, les bases específiques, que figuren a l'annex 2, i els principis ètics i les regles de conducta, que figuren a l'annex 3.
Atesa l'Ordre TSF/5/2019, de 14 de gener, per la qual es modifica l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats.
Atès l'Acord del Consell Territorial de Serveis Socials i del Sistema per a l'Autonomia i Atenció a la Dependència, de 6 de març de 2019, la Generalitat de Catalunya gestiona la concessió de subvencions de programes d'interès general, amb càrrec al tram autonòmic de l'assignació tributària del 0,7% de l'impost sobre la renda de les persones físiques per a l'any 2019.
Vist que la proposta d'aquesta Ordre s'ha sotmès a la consideració del Consell General de Serveis Socials;
En ús de les atribucions que em confereix la legislació vigent, i en concret l'article 92.3 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre,
S'aproven les bases generals de subvencions i les bases específiques per a cada línia de subvenció, que consten als annexos 1 i 2 respectivament, que han de regir la convocatòria de subvencions a entitats destinades a la realització de programes d'interès general, amb càrrec a l'assignació tributària del 0,7% de l'impost sobre la renda de les persones físiques de les comunitats autònomes, de l'àmbit de polítiques socials del Departament de Treball, Afers Socials i Famílies, que s'indiquen a continuació:
Bases generals, aplicables a totes les activitats i subvencions.
Línies de subvencions a entitats per a activitats de projectes i activitats d'inversió d'obres d'interès general, amb càrrec a l'assignació tributària del 0,7% de l'impost sobre la renda de les persones físiques.
Bloc 1 - Activitats de projectes i adquisició d'equipament
B.11 Accions per a l'adquisició d'equipament per a locals, establiments, centres, pisos i unitats d'atenció per a persones de l'àmbit competencial propi.
C.3 Accions de foment de l'atenció a menors amb necessitats educatives i socials que en promoguin la integració en un medi familiar.
F.1 Accions per a l'acollida, la inclusió social, la inserció sociolaboral de persones migrants, refugiades i sol·licitants de protecció internacional.
G.2 Accions dirigides a promoure la inserció sociolaboral de les persones joves aturades
Cal tenir en compte que dins de les despeses d'inversió, i en relació amb els edificis afectes al desenvolupament de l'activitat, s'han d'imputar amb càrrec del concepte d'obres les despeses següents:
Les obres de primer establiment, és a dir, les que donen lloc a la creació d'un bé immoble, sempre que es dediquin a l'activitat objecte de la subvenció un mínim de 20 anys.
Les obres de reforma, és a dir, les que suposen una ampliació, millora, modernització, adaptació, adequació o reforç d'un bé immoble ja existent.
Les obres de gran reparació, és a dir, les que tenen per objecte esmenar un dany produït en un bé immoble per causes fortuïtes o accidentals quan afectin fonamentalment l'estructura resistent.
Cal tenir en compte que quan es fa una obra cal, doncs, distingir si representa una reforma o una gran reparació, cas en què s'ha d'imputar al concepte de despeses d'inversió, o bé si es tracta d'una reparació simple o d'una obra de conservació, cas en què s'ha d'imputar al concepte de despeses corrents (partida de manteniment i activitats).
Les obres de reparació simple o de conservació i manteniment són les que corresponen a la descripció següent:
Les obres de reparació simple, és a dir, les que es duen a terme per esmenar un dany produït en un bé immoble per causes fortuïtes o accidentals, sempre que no n'afectin l'estructura.
Les obres de conservació i manteniment, és a dir, les que tenen per objecte esmenar un dany produït en un bé immoble pel seu ús natural.
Principis ètics i regles de conducta als quals les persones beneficiàries de subvencions o ajuts han d'adequar la seva activitat, i efectes d'un eventual incompliment d'aquests principis (Acord GOV/85/2016, de 28 de juny, DOGC núm. 7152, de 30.6.2016).
Les subvencions atorgades d'acord amb la disposició que deroga aquesta Ordre es continuaran regint per les bases reguladores a l'empara de les quals es van atorgar.
Es deroga l'Ordre TSF/148/2018, de 22 d'agost, per la qual s'aproven les bases que han de regir la convocatòria de subvencions a entitats sense ànim de lucre destinades a la realització de programes d'interès general, amb càrrec al tram autonòmic de l'assignació tributària del 0,7% de l'impost sobre la renda de les persones físiques de les comunitats autònomes, de l'àmbit de polítiques socials del Departament de Treball, Afers Socials i Famílies.
Bases generals, aplicables a totes les activitats i subvencions
1.1 L'objecte d'aquesta Ordre és regular el procediment de concessió de subvencions a entitats destinades a la realització de programes d'interès general per atendre fins d'interès social, amb càrrec a l'assignació tributària del 0,7% de l'impost sobre la renda de les persones físiques de les comunitats autònomes, en els àmbits competencials del Departament de Treball, Afers Socials i Famílies que es concreten en aquesta Ordre.
1.2 La finalitat d'aquestes subvencions és la realització d'activitats d'interès general atenent els eixos que preveu el Reial decret llei 7/2013, de 28 de juny, de mesures urgents de naturalesa tributària, pressupostària i de foment de la recerca, el desenvolupament i la innovació, per la qual cosa s'enquadraran en alguna de les línies de subvenció que estableix l'annex 2, i que en qualsevol cas, engloben els àmbits d'actuació següents:
Foment de la igualtat entre dones i homes, garanties de drets i no-discriminació.
Protecció social i serveis socials.
Persones migrants, refugiades i sol·licitants de protecció internacional.
Les actuacions objecte d'aquestes subvencions s'han d'executar durant l'any següent al de la presentació de la sol·licitud d'acord amb la convocatòria.
3.1 El procediment de concessió de les subvencions és el de concurrència competitiva i s'inicia l'endemà de la data de publicació de la convocatòria.
3.2 El termini màxim per emetre i notificar la resolució és de sis mesos a comptar de la data de publicació de la convocatòria, llevat que la convocatòria n'estableixi un termini inferior.
Transcorregut aquest termini, si no s'ha dictat i notificat una resolució expressa, la sol·licitud s'entén desestimada per silenci administratiu, d'acord amb el que estableixen l'article 55.1.a) de la Llei 26/2010, del 3 d'agost, de règim jurídic i de procediment de les administracions públiques de Catalunya, i l'article 25 de la Llei 38/2003, de 17 de novembre, general de subvencions.
3.3 Totes les comunicacions, tràmits, informes, resolucions i altres actuacions que l'òrgan competent hagi de dur a terme per a la tramitació del procediment administratiu s'han de fer per mitjans electrònics, d'acord amb el que estableix l'Ordre TSF/5/2019, de 14 de gener, per la qual es modifica l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats.
4.1 Atesos els articles 17.3.b) i 18 de la Llei 38/2003, de 17 de novembre, en relació amb l'Acord GOV/192/2015, de 29 de desembre, pel qual es complementa l'Acord GOV/77/2015, de 2 de juny, sobre la publicació dels anuncis de notificació al Diari Oficial de la Generalitat de Catalunya, en relació amb la publicació de les convocatòries de subvencions, el text íntegre de la convocatòria es publica al Diari Oficial de la Generalitat de Catalunya.
5.1 Poden ser beneficiàries de les subvencions que preveu aquesta Ordre les entitats sense ànim de lucre del tercer sector d'acció social a Catalunya, la Creu Roja Espanyola a Catalunya, així com la resta d'entitats del tercer sector d'acció social que defineix l'article 2 de la Llei 43/2015, de 9 d'octubre, del tercer sector d'acció social, i les entitats o organitzacions no governamentals que reuneixin els requisits que estableix la base 6.
5.2 No s'entenen inclosos dintre de la tipologia de les entitats del tercer sector d'acció social els organismes o entitats de dret públic adscrits o vinculats a una administració pública, les universitats, els partits polítics i les fundacions que en depenguin, els col·legis professionals, les cambres oficials de comerç, indústria i navegació, les societats civils, les organitzacions empresarials i els sindicats i altres entitats amb finalitats similars.
5.3 En cap cas poden obtenir la condició de beneficiàries de la present subvenció les entitats en les quals les normes d'accés, funcionament o utilització de mitjans i instal·lacions impliquin de fet o de dret una discriminació per raó de sexe o qualsevol altra condició o circumstància personal o social.
5.4 Si les persones beneficiàries són agrupacions de persones sense personalitat jurídica, cadascuna de les integrants ha de complir els requisits que exigeixen les bases reguladores i l'article 11.3 de la Llei 38/2003, de 17 de novembre, general de subvencions.
5.5 L'entitat beneficiària podrà fer partícips d'aquestes subvencions les entitats membres associades a l'entitat beneficiària que es comprometin a efectuar la totalitat o una part de l'activitat objecte de subvenció.
—6 Requisits de les entitats beneficiàries
6.1 Els requisits que han de complir les entitats sol·licitants i executants per a totes les línies de subvencions són els següents:
a) Tenir seu o delegació a Catalunya i desenvolupar les activitats objecte d'aquestes bases a Catalunya.
b) Estar legalment constituïdes almenys amb dos anys d'antelació a la data de publicació de la convocatòria de subvencions, a excepció de les entitats de segon i tercer nivell (és a dir, agrupacions de associacions i federacions) que presentin sol·licitud en nom i per compte de les seves entitats membres associades, les quals han de tenir una antiguitat superior a dos anys.
c) Estar degudament inscrites, si escau, en el registre corresponent o haver sol·licitat la inscripció abans de la finalització del termini de presentació de les sol·licituds de subvenció.
d) No tenir finalitats de lucre: es consideren també entitats sense afany de lucre les que desenvolupin activitats de caràcter comercial, sempre que els beneficis resultants d'aquestes activitats s'inverteixin en la seva totalitat en les finalitats socials que preveu l'article 3 del Reial decret 195/1989, de 17 de febrer, pel qual s'estableixen els requisits i procediment per sol·licitar ajuts per a finalitats d'interès social, derivats de l'assignació tributària de l'impost sobre la renda de les persones físiques.
e) No incórrer en cap de les circumstàncies que estableix l'article 13 de la Llei 38/2003, de 17 de novembre, general de subvencions.
f) L'entitat i, si escau, les entitats membres integrades han d'estar al corrent de les obligacions tributàries davant de la Generalitat i l'Estat i les obligacions tributàries amb la Seguretat Social en el moment previ a la tramitació de les obligacions reconegudes pel Departament de Treball, Afers Socials i Famílies.
Es considera que els deutes que estiguin ajornats compleixen el requisit d'estar al corrent de les obligacions.
g) Atendre les persones usuàries en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per als usuaris i consumidors dels establiments oberts al públic, d'acord amb la Llei 1/1998, de 7 de gener, de política lingüística.
h) No haver estat sancionades, per resolució ferma, per la comissió d'infracció greu en matèria d'integració laboral de persones amb discapacitat o molt greu en matèria de relacions laborals o en matèria de seguretat i salut en el treball, de conformitat amb el text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost o, si han estat sancionades, han d'haver aplicat les mesures correctores previstes i haver abonat les quantitats requerides per aquest concepte.
Així mateix, les persones sol·licitants han de respectar el que estableix la Llei 17/2015, de 21 de juliol, d'igualtat efectiva de dones i homes.
j) Les entitats amb un nombre de 50 persones treballadores o més han de complir l'obligació que estableix l'article 42 del text refós de la Llei general de drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, de donar ocupació almenys a un 2% de persones treballadores amb discapacitats sobre el nombre total de les de l'entitat, o de l'aplicació de les mesures alternatives de caràcter excepcional que regulen el Reial decret 364/2005, de 8 d'abril, i el Decret 86/2015, de 2 de juny.
k) En el cas d'entitats amb una plantilla igual o superior a 25 persones, han de complir l'obligació, d'acord amb els agents socials, d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe, i intervenir-hi en els seus centres de treball, de conformitat amb la Llei 5/2008, de 24 d'abril, del dret de les dones a erradicar la violència masclista.
l) En el cas d'associacions, haver elaborat els comptes anuals i fer-los accessibles al públic d'acord amb l'article 322-15 de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
m) En el cas de fundacions, haver complert el deure de presentar els comptes anuals davant del protectorat, d'acord amb l'article 336-3 del llibre tercer del Codi civil de Catalunya, aprovat per la Llei 4/2008, de 24 d'abril.
n) En el cas d'associacions i fundacions, haver adaptat els estatuts segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques.
o) Complir la normativa sobre propietat intel·lectual.
Per a la realització de l'activitat objecte de la subvenció, s'ha de tenir en compte la normativa sobre la propietat intel·lectual a l'hora d'utilitzar qualsevol element susceptible de generar drets d'autor.
p) Informar si s'han demanat o obtingut altres ajuts públics o privats per a la mateixa activitat, i fer constar la relació detallada amb l'entitat concedent i la quantitat sol·licitada i/o obtinguda.
q) Complir l'obligació que estableix l'article 13.5 de la Llei 26/2015, de 28 de juliol, de modificació del sistema de protecció a la infància i l'adolescència, conforme el personal de les entitats amb activitats que suposin l'accés i exercici a les professions, oficis i activitats que impliquin contacte habitual amb menors, no pot haver estat condemnat per sentència ferma per algun delicte contra la llibertat i indemnitat sexual, que inclou l'agressió i abús sexual, l'assetjament sexual, l'exhibicionisme i la provocació sexual, la prostitució i l'explotació sexual i la corrupció de menors, així com per tràfic d'éssers humans.
r) Disposar d'un sistema d'organització i de gestió de prevenció, d'acord amb la Llei 31/1995, de 8 de novembre, de prevenció de riscos laborals, i amb la normativa que la desenvolupa.
s) Estar inscrit en el Registre de la Propietat en el cas que l'establiment social on s'executin les obres d'inversió sigui propietat de l'entitat beneficiària.
En cas que l'òrgan gestor no obtingui d'ofici la informació del Registre de la Propietat, ha de requerir a l'entitat beneficiària en la proposta provisional el certificat de la inscripció en el Registre de la Propietat o l'escriptura pública.
t) Disposar d'un contracte de lloguer o de cessió d'ús de l'establiment superior a 10 anys a partir de la data de la sol·licitud de l'ajut en el cas que l'establiment social on s'executin les obres d'inversió sigui de lloguer o de cessió i de l'autorització de la persona propietària per fer les actuacions d'inversió sol·licitades.
6.2 Les entitats sol·licitants també han de complir els requisits que consten a les bases específiques corresponents.
—7 Règim de compatibilitats dels ajuts
7.1 Aquestes subvencions són compatibles amb qualsevol altre ajut obtingut per l'entitat sol·licitant per a la realització de la mateixa acció procedent d'altres entitats públiques o privades, nacionals o internacionals, mentre no superi el cost total de l'acció a desenvolupar per l'entitat beneficiària.
7.2 Aquestes subvencions són incompatibles amb els ajuts concedits per l'Administració general de l'Estat per a la realització de programes d'interès social amb càrrec de l'assignació tributària del 0,7% de l'impost sobre la renda per a les persones físiques per raó de les seves respectives competències, sens perjudici de les despeses que puguin ser imputables a les subvencions que s'atorguin en els seus àmbits respectius.
7.3 Les activitats d'inversió d'obres són incompatibles amb qualsevol altre ajut d'inversió del Departament de Treball, Afers Socials i Famílies.
8.1 L'import de la subvenció s'estableix per un percentatge de l'activitat.
Els criteris que es tenen en compte per determinar la quantia de les subvencions són la puntuació obtinguda pels criteris de valoració, d'acord amb els criteris que defineix la base 15.
L'import de la subvenció s'atorgarà en coherència amb la puntuació obtinguda.
8.2 El Departament de Treball, Afers Socials i Famílies pot subvencionar per a activitats de projectes fins a un import màxim del 100% del cost de l'acció, d'acord amb el pressupost acceptat i justificat.
El Departament de Treball, Afers Socials i Famílies pot subvencionar per a activitats d'inversió d'obres fins a un import màxim del 80% del cost de l'acció, d'acord amb el pressupost acceptat i justificat.
8.3 L'import de les subvencions concedides no pot ser d'una quantia que, aïlladament o en concurrència amb subvencions d'altres entitats, ajuts, ingressos o recursos, superi el cost de l'activitat que ha de desenvolupar l'entitat beneficiària.
8.4 La despesa mínima, realitzada i justificada de l'activitat subvencionada, exigible per poder considerar complerts l'objecte i la finalitat de la subvenció, és del 50%.
L'incompliment d'aquesta despesa mínima establerta comporta la revocació total de la subvenció atorgada.
8.5 Per a totes les línies de subvencions llevat de la línia I - Gestió i coordinació d'entitats de segon i tercer nivell, s'estableix un percentatge màxim de desviació pressupostària del 20%, entre el cost inicialment pressupostat i el cost final justificat de l'activitat subvencionada, que no ha de comportar una reducció de la quantia de la subvenció atorgada.
En el cas de reformulació i, d'algunes modificacions dels projectes sol·licitats, d'acord amb la base 22.2, aquest percentatge passa a ser del 10%.
L'òrgan competent només pot aplicar aquest percentatge si es garanteix que s'han complert l'objecte i la finalitat de la subvenció.
8.6 Si se supera la despesa mínima del 50%, en el cas que el cost final efectiu de l'activitat subvencionada tingui una desviació superior al 20% respecte al pressupost inicial, o un 10% per a les activitats que hagin reformulat o modificat la seva sol·licitud, es redueix la subvenció atorgada en la mateixa proporció de l'excés sobre la desviació màxima permesa.
8.7 Les entitats de segon o tercer nivell que presentin una sol·licitud de subvenció en nom i per compte de les seves entitats membres associades poden sol·licitar una subvenció en concepte de gestió i coordinació (línia de subvenció I) fins a un import màxim del 5% sobre l'import total sol·licitat per les seves entitats membres associades executants, d'acord amb els requisits que estableixen les bases específiques per a aquesta línia.
A aquest efecte es reservarà fins a un 5% del crèdit disponible a la convocatòria corresponent, que en cas que no s'esgoti, es distribuirà entre la llista única de reserva que preveu la base 18.3.
Per a aquest tipus de despesa no es permet desviació pressupostària i en cas que el cost final efectiu sigui inferior respecte al pressupost inicial, es redueix la subvenció atorgada en la mateixa proporció.
8.8 La puntuació obtinguda està en correlació amb l'import, si bé aquesta correlació serà ponderada i harmonitzada per la Comissió de Valoració, d'acord amb les desviacions que puguin existir procedents de les diverses unitats directives de valoració, per a cada línia, per garantir la unitat de valoració general de la convocatòria.
8.9 Els ajuts que es puguin concedir no generen cap dret de continuïtat en l'assignació de finançament a les entitats destinatàries per a exercicis successius al que preveu la resolució de concessió.
9.1 Es considera despesa subvencionable la que, de manera inequívoca, respongui a la naturalesa i finalitat de l'activitat subvencionada, resulti estrictament necessària, i s'efectuï durant l'any següent a la publicació de la convocatòria, d'acord amb el període d'execució de l'activitat objecte de la subvenció que fixa la base 2, i efectivament pagada abans de la finalització del període de justificació que estableix la base 26.8.
Així mateix, també poden justificar-se amb càrrec a la subvenció rebuda les despeses que, si escau, hagin pogut efectuar-se durant l'any de la publicació de la convocatòria, sempre que es refereixin a costos reals de les actuacions incloses en les activitats subvencionades en la mateixa convocatòria i exclusivament si són despeses necessàries i preparatòries per a l'execució de l'acció i proporcionals al temps efectivament dedicat.
En el cas que les activitats subvencionades siguin de continuïtat, únicament s'admeten amb càrrec a la subvenció les despeses produïdes des de la data d'acabament de l'execució real de l'activitat subvencionada en la convocatòria anterior.
El cost dels béns o serveis subvencionats no pot superar el seu valor de mercat.
9.2 Són despeses subvencionables, als efectes d'aquesta Ordre, les despeses corrents, les despeses d'inversió d'obres, les despeses d'equipament, les despeses de gestió i administració i les despeses de gestió i coordinació, si escau.
S'entén com a despeses d'equipament l'adquisició d'elements d'immobilitzat, diferents de terrenys i edificis, afectes a l'activitat subvencionada: maquinària, mobiliari, equips informàtics, elements de transport i altre equipament.
9.2.1 Les entitats sol·licitants han de fer constar el pressupost que figura a l'annex B (activitats de projectes i adquisició d'equipament), l'annex C (activitats d'inversió d'obres), o l'annex D (activitats de gestió i coordinació) segons correspongui del formulari de sol·licitud, i especificar les previsions de les despeses que estimen necessàries per a la realització de les diferents actuacions que comporta el contingut de l'activitat corresponent, diferenciant entre les despeses corrents, les despeses d'inversió i les despeses de gestió i administració, d'acord amb el manual d'instruccions que està disponible a l'apartat Tràmits del web de la Generalitat de Catalunya ( http://tramits.gencat.cat ).
A aquest efecte, han de tenir en compte que les despeses corrents i de gestió i administració imputables a la subvenció estan sotmeses a limitacions que defineixen els apartats 9.3.1 i 9.6.
9.3 Les despeses corrents inclouen les següents:
Tenen la consideració de despeses de personal, imputables a la subvenció atorgada, les retribucions brutes i el cost de les quotes socials del personal de l'entitat vinculat a l'activitat subvencionada mitjançant contracte laboral, fix o eventual.
A les retribucions s'hi han de sumar les despeses de la Seguretat Social corresponents a l'empresa i el seu total constitueix la despesa subvencionable per a costos de personal laboral.
Les retribucions brutes anuals imputables a la subvenció, tant per al personal laboral com per al personal en règim d'arrendament de serveis, no poden excedir les quanties indicades a la taula salarial del VI Conveni col·lectiu únic del personal laboral de la Generalitat de Catalunya per als diferents grups de cotització a la Seguretat Social i que s'actualitzaran en funció dels increments o les reduccions que experimenti la massa salarial del personal laboral i el personal en règim d'arrendament de serveis:
Subgrup segons taules retributives del VI Conveni col·lectiu únic del personal laboral de la Generalitat de Catalunya
Grups de cotització que estableix la Tresoreria General de la Seguretat Social
Els imports recollits es refereixen a catorze pagues anuals i per un còmput anual de 1.633 hores.
Per a contractacions laborals d'una durada inferior a l'any, s'ha de fer el càlcul proporcional.
No tenen la consideració de despeses subvencionables les indemnitzacions de qualsevol tipus satisfetes als contractats laborals pels beneficiaris de les subvencions.
9.3.2 Despeses de manutenció, allotjament i mobilitat del personal adscrit al desenvolupament de l'activitat subvencionada, inclòs el voluntari.
No es poden justificar amb càrrec a aquesta partida les despeses de manutenció, allotjament i mobilitat dels professionals amb contracte d'arrendament de serveis i dels que facin col·laboracions esporàdiques.
L'import màxim per a despeses de manutenció, allotjament i mobilitat, a efectes de justificació, és el que estableix el Decret 138/2008, de 8 de juliol, d'indemnitzacions per raó del servei.
Els imports màxims d'aquestes despeses són els següents:
Manutenció per dinar: 19,00 euros.
Manutenció per sopar: 19,00 euros.
Quilometratge: 0,19 euros/kilòmetre.
Per tant, estan excloses les despeses de pàrquing, peatge d'autopista i combustible.
Quant a la seva justificació, s'ha d'atendre al punt G de l'Acord de Govern de 22 de juliol de 2014, pel qual s'aprova la Instrucció per a la unificació de criteris en la gestió general de subvencions tramitades per l'Administració de la Generalitat i pels ens que conformen el seu sector públic, que està disponible en el web del Departament ( http://treballiaferssocials.gencat.cat/ ).
9.3.3 Despeses de manteniment i activitats.
Tenen la consideració de despeses de manteniment i activitats les que es deriven directament de la realització de l'activitat subvencionada, com el manteniment del local on es fa, excloent les despeses pròpies del funcionament habitual de l'entitat, que s'han d'imputar a despeses de gestió i administració.
Entre d'altres, tenen consideració de despeses de manteniment i activitats les despeses següents:
a) Despeses del local on es desenvolupa l'activitat subvencionada:
Arrendament de béns immobles i béns mobles (equips informàtics, maquinària, etc.)
Despeses de conservació i manteniment dels elements de l'immobilitzat que inclouen les despeses per obres de reparació simple i de conservació i manteniment.
Tenen la consideració d'obres de reparació simple les que es duen a terme per esmenar un dany produït en un bé immoble per causes fortuïtes o accidentals, sempre que no n'afectin l'estructura, i s'han d'haver produït l'any d'execució de l'acció.
Tenen la consideració d'obres de conservació i manteniment les que tenen per objecte esmenar un dany produït en un bé immoble pel seu ús natural, sempre que no n'afectin l'estructura i s'han d'haver produït l'any d'execució de l'acció.
Comunicacions: telèfon, correu, missatgeria, internet, etc.
Tributs municipals directament i proporcionalment relacionats amb el local on es realitza l'activitat: taxes de clavegueram, escombraries, residus, etc.
Altres despeses del local on es desenvolupa l'activitat: comunitat de propietaris, manteniment d'ascensors, assegurances del local, etc.
b) Altres despeses d'activitat:
Material d'oficina: paper, impresos i altre material d'oficina.
Material didàctic: manuals, llibres, revistes especialitzades en l'activitat subvencionada.
La seva naturalesa depèn de l'activitat executada: productes d'alimentació, farmacèutics, material de manualitats i jocs, etc.
Despeses de publicitat i propaganda específica de l'activitat.
Despeses de telefonia mòbil, sempre que l'entitat beneficiària presenti una declaració responsable en què es vinculi el número de telèfon amb una persona treballadora adscrita a l'activitat subvencionada i el percentatge de dedicació.
Immobilitzat i transport de mercaderies adscrit a l'activitat.
Treballs duts a terme per altres empreses, que no siguin d'inversió, neteja, seguretat, servei d'àpats, menjadors, allotjament, treballs tècnics.
Despeses derivades de col·laboracions esporàdiques prestades per professionals, com conferències i xerrades, i que no es prolonguin en el temps ni amb caràcter discontinu.
En el cas que les col·laboracions siguin gratuïtes es poden admetre les despeses corresponents al transport, l'allotjament i la manutenció del col·laborador, amb els límits i les condicions que estableix el Decret 138/2008, de 8 de juliol.
Despeses de formació de les persones voluntàries que participen en l'activitat.
Despeses de les pòlisses d'assegurances del personal voluntari, en la part proporcional al temps de dedicació a l'acció i les de rescabalament de les despeses extraordinàries relacionades amb l'activitat subvencionada que, per situacions sobrevingudes i imprevisibles, hagi de fer el personal voluntari.
c) Despeses derivades del pagament de retribucions al personal mitjançant un contracte d'arrendament de serveis.
Les retribucions del personal contractat en règim d'arrendament de serveis tenen caràcter excepcional.
S'admeten en els casos en què, per les característiques especials de l'activitat, no resulti adequat el desenvolupament de les activitats concretes de què es tracti pel personal subjecte a la normativa laboral vigent.
En conseqüència, es tracta de supòsits de contractació de professionals liberals col·legiats (advocats, metges, psicòlegs, etc.) i, en tot cas, han de concórrer les circumstàncies següents:
Que el professional estigui donat d'alta a l'impost d'activitats econòmiques (IAE).
Que no estigui dins l'àmbit d'organització de l'entitat subvencionada i no en rebi instruccions concretes quant al mode d'execució del treball encomanat.
Que assumeixi els riscos derivats de la prestació del servei.
No es poden justificar amb càrrec a la subvenció les despeses de formació del personal contractat, enteses com les despeses del seu reciclatge i de formació, incloses les despeses de dietes i de desplaçament per assistir-hi.
d) Despeses derivades de la realització d'auditoria de comptes sobre el compte justificatiu de la subvenció concedida fins a un límit de 3.000,00 euros, així com les despeses de qualitat de l'activitat subvencionada.
e) Despeses de qualitat de l'activitat (les que s'originen com a conseqüència de les activitats de prevenció i avaluació per dur a terme un pla de qualitat).
9.4 Les despeses d'inversió per obres inclouen les següents:
Tenen la consideració de despeses, en relació amb els edificis afectats en el desenvolupament de l'activitat, les despeses següents:
a) Les obres de primer establiment, és a dir, les que donen lloc a la creació d'un bé immoble, sempre que es dediquin a l'activitat objecte de la subvenció un mínim de 20 anys.
b) Les obres de reforma, és a dir, les que suposen una ampliació, millora, modernització, adaptació, adequació o reforç d'un bé immoble ja existent.
c) Les obres de gran reparació, és a dir, les que tenen per objectiu esmenar un dany produït en un bé immoble per causes fortuïtes o accidentals que afectin fonamentalment l'estructura resistent.
Tenen la consideració de despeses d'equipament les que s'han produït amb motiu de l'adquisició d'elements de l'immobilitzat, diferent de terrenys i edificis afectats per l'activitat subvencionada: maquinària, mobiliari, equips informàtics, elements de transport i altre equipament vinculats a:
a) L'adquisició d'equipament vinculat a l'activitat de projectes (maquinària, mobiliari, equips informàtics, elements de transport i altres equipaments).
b) L'adquisició d'equipament vinculat a l'activitat per a inversió d'obres (maquinària, mobiliari, equips informàtics, elements de transport i d'altres equipaments).
L'entitat ha de portar un inventari manual o informàtic dels béns mobles o immobles, al qual s'han d'incorporar les adquisicions fetes i retirar les baixes que es vagin produint.
9.6 Les despeses de gestió i administració de l'activitat subvencionada.
9.6.1 Tenen la consideració de despeses de gestió i administració les que s'han produït amb motiu de la gestió general de l'activitat subvencionada o l'assessoria o gestió laboral, fiscal o administrativa dels treballadors implicats.
9.6.2 Les despeses de gestió i administració inclouen:
a) L'import dels contractes subscrits amb gestors que tinguin per finalitat l'administració de l'activitat subvencionada.
b) Les despeses que s'han ocasionat amb motiu de la gestió i coordinació general de l'activitat, com el material d'oficina, el manteniment de la seu de l'entitat, el telèfon, el manteniment del web de l'entitat, etc.
c) Les retribucions ocasionades pel personal d'administració i coordinació de l'activitat o amb categoria administrativa, incloses les quotes de la Seguretat Social.
Aquestes retribucions no poden ser superiors a les de la taula per a grups professionals que figura a la base 9.3.1 per a despeses de personal i la seva justificació ha de complir tots els requisits que s'estableixen per al personal laboral i amb arrendament de serveis imputats a la partida de personal.
d) Despeses derivades de la realització d'auditories externes sobre la gestió de l'entitat i de la implantació de procediments de control de qualitat.
9.6.3 Les despeses de gestió i administració directament relacionades amb l'activitat subvencionada i indispensables per a la seva adequada preparació o execució poden ser objecte de subvenció sempre que no superin el 9% de l'import total subvencionat de l'activitat.
En cap cas no s'admet la justificació de les despeses de gestió i administració en la part que superin o en la mesura que no s'ajustin a les limitacions a què es refereix aquesta base.
9.7 Les despeses de gestió i coordinació de les entitats sol·licitants de segon i tercer nivell.
9.7.1 Tenen la consideració de despeses de gestió i coordinació les que s'ocasionen a una entitat de segon i tercer nivell amb motiu de les tasques de coordinació entre les diverses entitats membres associades executants d'una activitat subvencionada o diferents activitats subvencionades mitjançant la corresponent convocatòria que regulen aquestes bases.
9.7.2 Les despeses de gestió i coordinació poden ser objecte de subvenció fins a un límit del 5% de l'import total de les accions subvencionades que desenvolupin les entitats membres executants.
9.7.3 Les despeses de gestió i coordinació només són subvencionables en el cas que l'entitat sol·licitant de segon o tercer nivell obtingui subvenció per a una o diverses activitats desenvolupades per un mínim de cinc entitats executants diferents o cinc delegacions territorials diferents de l'entitat sol·licitant.
9.7.4 Les despeses de gestió i coordinació de diverses activitats inclouen:
Les retribucions i les despeses de manutenció, allotjament i mobilitat ocasionades pel personal de l'entitat sol·licitant responsable de gestionar i coordinar les diverses activitats subvencionades, incloses les quotes de la Seguretat Social, d'acord amb el que estableixen les bases 9.3.1 i 9.3.2.
Entre les despeses de manteniment i activitats s'admeten com a despeses subvencionables les despeses de material d'oficina i comunicacions que ocasioni l'entitat de sol·licitant.
En cap cas no s'admet la justificació de les despeses de gestió i coordinació en la part que superin o en la mesura que no s'ajustin a les limitacions a què es refereixen les bases 9.7.2 i 9.7.3 d'aquesta Ordre.
9.8.1 Les despeses següents no són subvencionables tot i que poden formar part del pressupost de l'acció subvencionada si són necessàries per dur a terme l'activitat finançada:
a) Les despeses dels honoraris professionals dels projectes tècnics (arquitectura, enginyeria, etc.), i les despeses derivades de les taxes i de les llicències d'obres poden formar part del pressupost de les obres d'inversió.
9.8.2 No són despeses subvencionables i no poden formar part del pressupost:
a) Els impostos indirectes, quan siguin susceptibles de recuperació o compensació, ni els impostos personals sobre la renda.
e) Les comissions i indemnitzacions al personal que no ha estat contractat únicament per a la realització de l'activitat subvencionada.
f) Les despeses d'amortització dels béns inventariables.
10.1 Les actuacions de les activitats de projecte i d'adquisició d'equipament objecte de subvenció d'aquesta Ordre es poden subcontractar fins a un màxim del 50% de l'import de l'activitat subvencionada.
Les actuacions d'activitats d'inversió d'obres objecte de subvenció d'aquesta Ordre es poden subcontractar fins a un màxim del 100% de l'import de l'activitat subvencionada.
10.2 S'entén que la persona beneficiària subcontracta quan concerta amb tercers l'execució total o parcial de l'activitat que constitueix l'objecte de la subvenció.
10.3 La subcontractació s'ha d'ajustar als articles 29 i 46 de la Llei 38/2003, de 17 de novembre, general de subvencions, i a l'article 68 del Reial decret 887/2006, de 21 de juliol, que aprova el Reglament de la Llei 38/2003, i cal tenir en compte el que s'indica tot seguit:
Quan l'activitat concertada amb tercers superi el 20% de l'import de la subvenció i l'import sigui superior a 50.000,00 euros, la formalització del contracte l'ha de subscriure per escrit.
La justificació de les activitats subcontractades s'ha de fer d'acord amb la base 26.
11.1 Sens perjudici del que estableixi la resolució de la convocatòria, les sol·licituds i altres tràmits associats al procediment de concessió i justificació de les subvencions s'han de formalitzar exclusivament per via electrònica fent servir la Seu electrònica de la Generalitat de Catalunya, d'acord amb l'Ordre TSF/5/2019, de 14 de gener, per la qual es modifica l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats.
11.2 El formulari de sol·licitud normalitzat està disponible a l'apartat Tràmits del web de la Generalitat de Catalunya ( http://tramits.gencat.cat ).
11.3 Una vegada emplenat el formulari, s'ha de presentar electrònicament, juntament amb la documentació que preveuen aquestes bases, a través de l'apartat Tràmits del web de la Generalitat de Catalunya ( http://tramits.gencat.cat ).
Cada entitat ha de presentar un sol formulari de sol·licitud amb totes les subvencions que sol·liciti.
En el cas que una entitat tramiti més d'una sol·licitud, només es considera vàlida l'última sol·licitud presentada i les anteriors es consideren inadmeses.
No obstant això, l'òrgan gestor, si escau, les ha d'acumular d'ofici.
En el cas que es produeixi una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es pot dur a terme durant els tres dies hàbils consecutius.
11.4 Per poder presentar la sol·licitud electrònicament, cal que l'entitat o el seu representant legal disposi d'un certificat digital vàlid i vigent.
S'admeten els sistemes de signatura electrònica avançada i els segells electrònics avançats que es fonamenten en un registre fiable de la identitat de persones usuàries o basats en certificats reconeguts o qualificats de signatura electrònica.
Concretament, s'admeten els que considera l'apartat 6.2 del Protocol d'identificació i signatura electrònica, aprovat per l'Ordre GRI/233/2015, de 20 de juliol, que són els mecanismes següents:
Els mecanismes emprats per a la identificació de persones físiques que autentiquin la identitat d'un ciutadà o ciutadana que declara representar una persona jurídica:
La relació de certificats digitals vàlids es pot consultar a la secció Certificats i signatures electròniques de la Seu electrònica de la Generalitat de Catalunya ( https://seu.gencat.cat ).
En el cas que les entitats o el seu representant legal no disposin de certificat digital, poden obtenir-ne un en els centres emissors corresponents que hi figuren, segons el tipus de certificat.
La relació de certificats digitals vàlids es pot consultar a la secció Com tramitar en línia, de l'apartat Tràmits del web de la Generalitat de Catalunya ( http://seu.gencat.cat ).
11.5 Les entitats poden fer el seguiment de l'estat de la sol·licitud a l'espai La meva carpeta de la Seu electrònica de la Generalitat de Catalunya, ( http://seu.gencat.cat ).
La informació relacionada amb el procediment de concessió de subvencions d'entitats es pot consultar a la secció Subvencions per a entitats, dins l'apartat Tràmits > Ajuts i subvencions del web del Departament ( http://treballiaferssocials.gencat.cat/ ).
En el cas que l'entitat no vulgui acceptar la bestreta, ha de presentar, mitjançant el formulari d'aportació de documentació que estableix la base 12.4, un escrit de renúncia de la bestreta.
11.7 El termini de presentació de sol·licituds l'estableix la convocatòria corresponent.
11.8 La presentació del formulari de sol·licitud faculta l'ens competent per comprovar la conformitat de les dades que conté i que s'hi declaren.
11.9 La inexactitud, la falsedat o l'omissió de caràcter essencial en qualsevol dada en el formulari de sol·licitud o document que l'acompanyi, deixen sense efectes aquest tràmit, des del moment en què es conegui i amb l'audiència prèvia de la persona interessada i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció si es coneixen amb posterioritat a la concessió.
12.1 Als formularis de sol·licitud, degudament formalitzats, s'hi han d'adjuntar els documents que s'indiquen a continuació:
a) Memòria explicativa de l'entitat, segons l'annex A del formulari de sol·licitud.
S'ha de presentar una única memòria per a tot l'expedient, independentment del nombre d'activitats sol·licitades.
b) Memòria explicativa per a cada activitat sol·licitada, segons correspongui de l'annex B, C o D del formulari de sol·licitud, que desenvolupi tots els apartats que s'hi indiquen.
Les entitats han d'emplenar l'apartat corresponent al pressupost, que figura dins la memòria explicativa per a cada activitat sol·licitada, han d'especificar la previsió de despeses que estimen necessàries per a la seva realització, i han de diferenciar entre despeses corrents, despeses d'inversió per obres, despeses per adquisició de béns mobles, despeses de gestió i administració i despeses de gestió i coordinació, si escau, d'acord amb el manual d'instruccions.
Si la sol·licitud de subvenció la formula una agrupació d'organitzacions sense personalitat jurídica, cadascuna de les entitats membres ha d'emplenar un annex A referit a la memòria explicativa de l'entitat.
El representant de l'agrupació ha de presentar la sol·licitud igual que la justificació de cadascun dels seus membres.
En el cas que la sol·licitud la formuli una agrupació d'organitzacions sense personalitat jurídica o una entitat que estigui integrada per diverses entitats membres i algunes d'aquestes entitats hagin d'executar l'activitat sol·licitada, s'han de fer constar a l'annex B del formulari de sol·licitud, els compromisos d'execució assumits per cada membre de l'agrupació o entitat, i indicar quin import del pressupost total de l'activitat executarà cadascuna, així com l'import de la subvenció que s'ha d'aplicar a cadascun, els quals tenen la consideració de beneficiari.
En el cas que la capacitat tècnica del formulari de sol·licitud no permeti adjuntar tots els annexos indicats en aquest apartat, cal presentar-los, mitjançant el formulari d'aportació de documentació disponible a l'apartat Tràmits del web de la Generalitat de Catalunya ( http://tramits.gencat.cat ) en el mateix termini.
12.2 En el cas que l'activitat que s'hagi de subvencionar consisteixi en accions d'inversió d'obres, cal enviar mitjançant el formulari d'aportació de documentació, disponible a l'apartat Tràmits del web de la Generalitat de Catalunya ( http://tramits.gencat.cat ), la documentació següent:
a) Projecte tècnic d'acord amb la normativa municipal vigent que inclogui un pressupost del contractista en què s'especifiquin les partides d'obra desglossades i els preus aplicats en cadascuna.
b) Memòria sobre les obres que es preveuen executar en l'anualitat objecte del finançament, si correspon a una fase del projecte tècnic.
c) Documentació gràfica (plànol o croquis de l'establiment amb mides que especifiqui l'actuació).
d) Fotografies de l'estat anterior a l'inici de les obres o fotografies de l'estat actual en el cas que s'hagin iniciat les obres.
e) Permís d'obres de l'ajuntament que correspongui segons el tipus d'obres que cal fer: comunicació prèvia, assabentat, llicència d'obres (en el cas que ja s'hagin iniciat) o sol·licitud de llicència d'obres.
En cas que no es disposi d'aquesta documentació en el termini de presentació de la sol·licitud, cal aportar-la dins els 10 dies hàbils a comptar de l'endemà de la publicació de la proposta provisional.
En el cas que la capacitat tècnica del formulari d'aportació de documentació, disponible a l'apartat Tràmits del web de la Generalitat de Catalunya ( http://tramits.gencat.cat ), no permeti adjuntar tots els documents esmentats en aquesta base, la convocatòria ha de detallar de quina manera es durà a terme.
12.3 Quan es tracti d'activitats d'inversió d'obres finançades en convocatòries anteriors, cal presentar, a més de la documentació corresponent als apartats b), c), d) i e) del punt 12.2, la documentació següent:
a) Declaració de la persona representant de l'entitat en la qual consti que el projecte no ha patit reformes ni revisions o variacions en el preu inicial.
b) Certificat de la direcció facultativa relativa a l'execució de l'obra realitzada o bé de la representació legal de l'entitat executant relatiu a les actuacions realitzades.
En tots dos casos, les dades s'han de referir a les despeses fetes amb càrrec a la convocatòria anterior, i han de concretar les anualitats objecte de finançament.
c) Memòria sobre l'execució de les obres i el grau de compliment dels objectius previstos, a la data de publicació de la convocatòria corresponent, regulada per aquesta Ordre.
12.4 Un cop tramitada la sol·licitud de subvenció amb els corresponents annexos o documents, l'entitat ha de presentar la documentació que escaigui mitjançant el formulari d'aportació de documentació, disponible a l'apartat Tràmits del web de la Generalitat de Catalunya ( http://tramits.gencat.cat ) en el termini establert.
12.5 Si el formulari de sol·licitud i la documentació adjunta no compleixen els requisits esmenables, l'òrgan gestor ha de requerir l'entitat interessada perquè, en el termini de deu dies hàbils, n'esmeni el defecte o adjunti els documents preceptius amb la indicació que, si no ho fa, s'entendrà que desisteix de la sol·licitud, d'acord amb l'article 68 de la Llei 39/2015, d'1 d'octubre, i es dictarà la resolució corresponent.
12.6 Les entitats beneficiàries han d'aportar la documentació que se'ls requereixi en el moment de la publicació de la proposta de resolució provisional, d'acord amb la base 19.1 d'aquesta Ordre, i en tot cas la documentació següent si l'immoble on s'executen les obres és de lloguer o de cessió d'ús:
a) Acreditació del contracte de lloguer o de cessió de l'establiment social on es portaran a terme les obres per a un període igual o superior a 10 anys a partir de la data de la sol·licitud de l'ajut.
b) Autorització de la persona propietària per portar a terme les obres, en el cas que el centre sigui de lloguer o de cessió.
12.7 Així mateix, s'ha d'ingressar l'import total de la subvenció concedida en un compte bancari obert exclusivament per als ingressos i despeses realitzades amb càrrec a la subvenció esmentada.
En el cas que l'entitat beneficiària no estigui donada d'alta com a creditora de l'Administració de la Generalitat de Catalunya, juntament amb el formulari d'aportació de documentació, cal que presenti la sol·licitud de transferència bancària per a pagaments de la Tresoreria de la Generalitat de Catalunya, disponible a l'apartat Tràmits del web de la Generalitat de Catalunya ( http://tramits.gencat.cat ).
13.1 L'acreditació dels requisits que indica la base 6 s'ha de realitzar mitjançant les declaracions responsables que estan incorporades al formulari de sol·licitud.
En cas que es tracti d'una agrupació d'organitzacions sense personalitat jurídica, la declaració responsable ha de ser conforme la persona signant de la sol·licitud ha estat nomenada representant de l'agrupació d'organitzacions per complir les obligacions que, com a entitat beneficiària, corresponen a l'agrupació.
b) Declaració responsable conforme es compleix el que estableixen la Llei 17/2015, del 21 de juliol, d'igualtat efectiva de dones i homes, i l'article 48 de la Llei orgànica 3/2007, de 22 de març, per a la igualtat efectiva de dones i homes, relatiu a les mesures específiques per prevenir l'assetjament sexual i l'assetjament per raó de sexe en el treball i arbitrar procediments específics per prevenir-los i per donar curs a les denúncies o reclamacions que puguin formular els que n'hagin estat objecte.
c) Declaració responsable conforme es compleix el que estableix el Reial decret llei 6/2019, d'1 de març, de mesures urgents per a la garantia de la igualtat de tracte i oportunitats entre dones i homes en el treball i l'ocupació, per a l'aprovació i implantació del pla d'igualtat, d'acord amb els terminis següents:
Per a entitats de més de 250 treballadors i treballadores, ja ha d'estar aprovat.
Per a entitats de més de 150 treballadors i treballadores i fins a 250, un any per a l'aprovació.
Per a entitats de més de 100 i fins a 150, dos anys.
Per a entitats de 50 a 100 persones, 3 anys.
Per al còmput d'aquestes persones, s'ha de tenir en compte el personal contractat al llarg de l'any natural anterior.
d) Declaració responsable, en el cas d'entitats que perceben subvencions o ajuts públics de més de 100.000,00 euros anuals o que almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000,00 euros, conforme es compleixen les obligacions aplicables del títol II de la Llei 19/2014, del 29 de desembre, de transparència, accés a la informació pública i bon govern.
e) Declaració responsable de tenir la residència fiscal al territori espanyol.
En cas de no tenir-la, l'entitat beneficiària ha de presentar un certificat de residència fiscal emès per les autoritats competents del seu país de residència un cop requerida en la notificació de la proposta de resolució de concessió provisional de la subvenció.
f) Declaració responsable pel que fa a l'impost sobre el valor afegit (IVA).
L'entitat ha de comunicar si n'està exempta, si hi està subjecta o bé si està subjecta a la regla de prorrata i el percentatge corresponent.
g) En el cas que l'entitat sol·licitant sigui una associació declarada d'utilitat pública, declaració responsable conforme ha elaborat, en tots els casos, els comptes anuals i els ha fet accessibles al públic, d'acord amb l'article 322-15 de la Llei 4/2008, de 24 d'abril, del llibre tercer del Codi civil de Catalunya.
h) Declaració responsable conforme es disposa de l'autorització per facilitar al Departament les dades dels usuaris dels serveis socials o del personal adscrit a l'activitat subvencionada.
i) Declaració responsable conforme l'entitat beneficiària ha informat al personal que la seva contractació, o actuació de voluntariat, està subjecta a l'activitat subvencionada i que es faran cessions de les seves dades al Departament de Treball, Afers Socials i Famílies amb la finalitat de control.
j) Declaració responsable conforme que les memòries de les activitats presentades, així com els pressupostos, fan referència exclusivament a activitats de l'anualitat de l'execució.
k) Declaració responsable conforme la documentació adjunta que es presenta és una còpia idèntica del document original i que també ho serà la documentació que es presenti en format electrònic durant tota la convocatòria, i que són certes les dades consignades en aquesta sol·licitud.
13.2 El formulari de sol·licitud també inclou una declaració conforme l'entitat s'adhereix als principis ètics i regles de conducta als quals les persones beneficiàries han d'adequar l'activitat, que consten a l'annex 3 d'aquesta Ordre, en compliment de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol.
13.3 L'òrgan instructor ha de comprovar d'ofici les dades i el compliment dels requisits que estableix la base 12.7 de l'Acord GOV/85/2016, de 28 de juny.
a) Complir la finalitat de la subvenció i realitzar l'activitat subvencionada en el termini que estableixen les bases reguladores corresponents.
b) Dur a terme l'activitat subvencionada d'acord amb la memòria presentada.
Qualsevol canvi en l'activitat o calendari presentats s'ha de comunicar mitjançant el formulari d'aportació de documentació que consta a l'apartat Tràmits del web de la Generalitat de Catalunya ( http://tramits.gencat.cat ) en qualsevol moment i sempre abans d'un mes de la finalització del termini d'execució.
L'òrgan instructor pot acceptar o no la modificació sol·licitada, dins el termini màxim que preveuen les bases reguladores, si no comporta canvis substancials ni representa un incompliment dels requisits i condicions que estableixen aquestes bases reguladores.
Només es poden sol·licitar modificacions quan es pugui motivar la seva excepcionalitat i urgència.
Les especificitats de les modificacions de les activitats atorgades s'estableixen a la base 22.
c) Complir les obligacions i no incórrer en els supòsits de prohibició que estableixen els articles 90.bis i 92.bis del Decret legislatiu 3/2002, de 24 de desembre.
e) Proporcionar en tot moment la informació que se'ls demani respecte de la subvenció concedida i sotmetre's a les actuacions de comprovació i control que ha d'efectuar l'òrgan instructor, la Intervenció General de la Generalitat, la Sindicatura de Comptes i altres òrgans competents, tant nacionals com comunitaris, d'acord amb la normativa aplicable.
A aquesta comunicació es farà constar per a la mateixa acció amb indicació de la convocatòria, línia de subvenció, acció, import subvencionat i import justificat, i s'ha de fer tan bon punt es coneguin i, en tot cas, abans de la justificació de l'aplicació dels fons rebuts.
g) Disposar dels llibres comptables, els registres diligenciats i altres documents degudament auditats en els termes que exigeix la legislació mercantil i sectorial aplicable a l'entitat beneficiària en cada cas, així com tots els estats comptables i els registres específics que siguin exigits per aquestes bases, amb la finalitat de garantir l'exercici adequat de les facultats de comprovació i control.
h) Quan l'import de la despesa subvencionable superi els llindars que estableix la normativa de contractes públics per a la contractació menor, s'han de sol·licitar com a mínim tres ofertes de diferents proveïdors, amb caràcter previ a la contracció del compromís per a l'execució de l'obra, la prestació del servei o el lliurament del bé, tret que per les seves característiques especials no hi hagi en el mercat prou nombre d'entitats que els realitzin, prestin o subministrin, o tret que la despesa s'hagi fet amb anterioritat a la concessió de la subvenció.
j) Procedir al reintegrament dels fons percebuts en els casos que preveu l'article 37 de la Llei 38/2003, de 17 de novembre, general de subvencions.
k) Incloure el logotip del Departament i l'expressió "Amb el suport del Departament de Treball, Afers Socials i Famílies, amb càrrec a l'assignació del 0,7% de l'IRPF" en els elements informatius i de difusió de l'activitat objecte de subvenció, segons el Programa d'identificació visual (PIV).
l) Un cop publicada la proposta de resolució provisional, en compliment de l'article 15.2 de la Llei 19/2014, del 29 de desembre, les persones jurídiques que puguin percebre una subvenció per un import superior a 10.000 euros han de comunicar a l'òrgan concedent, mitjançant declaració responsable, la informació relativa a les retribucions dels seus òrgans de direcció o administració, a l'efecte de fer-la pública, d'acord amb els criteris corporatius que s'adoptin.
m) Complir el que estableix la Llei 17/2015, del 21 de juliol, d'igualtat efectiva de dones i homes, i l'article 48 de la Llei orgànica 3/2007, de 22 de març, per a la igualtat efectiva de dones i homes, relatiu a les mesures específiques per prevenir l'assetjament sexual i l'assetjament per raó de sexe en el treball i arbitrar procediments específics per prevenir-los i per donar curs a les denúncies o reclamacions que puguin formular els que n'hagin estat objecte.
n) Complir els requisits que estableixen els articles 45 i 46 de la Llei orgànica 3/2007, de 22 de març, per a la igualtat efectiva de dones i homes, relatius a l'elaboració i l'aplicació del pla d'igualtat en el cas d'empreses de més de 50 treballadors o aquelles en què el conveni col·lectiu ho estableixi.
o) Les entitats que perceben subvencions o ajuts públics de més de 100.000,00 euros anuals o almenys el 40% dels seus ingressos anuals procedeix de subvencions o ajuts públics, sempre que aquesta quantitat sigui de més de 5.000,00 euros, han de complir les obligacions de transparència del títol II de la Llei 19/2014, del 29 de desembre, de transparència, accés a la informació pública i bon govern.
p) Les agrupacions d'organitzacions sense personalitat jurídica beneficiàries de subvencions no poden dissoldre's fins que hagi transcorregut el termini de prescripció que preveuen l'article 100.4 del text refós de la Llei de finances públiques de Catalunya i l'article 65 de la Llei 38/2003, de 17 de novembre, respecte de les infraccions i sancions.
q) Les entitats sol·licitants o, si escau, les executants de les actuacions, han de destinar els edificis construïts a la finalitat concreta per a la qual es va concedir la subvenció almenys durant 20 anys.
L'incompliment de l'obligació de destinació d'aquests béns, que es produirà en tot cas amb la seva alienació o gravamen, és causa de reintegrament i en la quantia que correspongui en funció del valor de l'immoble en el moment del canvi de destinació, i el bé resta afectat al pagament del reintegrament sigui quin sigui el posseïdor.
No es considera incomplerta l'obligació de destinació quan el canvi de destinació, alienació o gravamen l'autoritzi prèviament aquest Departament i l'adquirent assumeixi l'obligació de destinació, d'acord amb el que estableix l'article 31.5.b) de la Llei 38/2003, de 17 de novembre.
S'han de fer constar en la inscripció en el Registre de la Propietat i en l'escriptura pública corresponent a l'atorgament de la subvenció, el període de l'obligació de destinació, l'import de la subvenció concedida i que per al canvi de destinació, alienació o gravamen és necessària l'autorització prèvia del Departament de Treball, Afers Socials i Famílies.
En el supòsit d'adquisició, construcció, rehabilitació i millora de béns inventariables no inscriptibles en un registre públic, s'han de destinar a la finalitat concreta per a la qual es va concedir la subvenció almenys durant tres anys.
L'incompliment de l'obligació de destinació dels esmentats béns, que es produirà en tot cas amb la seva alienació o gravamen, és causa de reintegrament, i el bé resta afectat al pagament del reintegrament sigui quin sigui el posseïdor.
No es considera incomplerta l'obligació de destinació quan els béns se substitueixin per d'altres que serveixin en condicions anàlogues a la finalitat per a la qual es va concedir la subvenció i aquest ús es mantingui fins a completar el període establert, sempre que la substitució l'hagi autoritzada el Departament esmentat, d'acord amb el que estableix l'article 31.5.a) de la Llei 38/2003, de 17 de novembre.
r) Reinvertir, en qualsevol de les activitats subvencionades, els possibles ingressos que generin les mateixes activitats subvencionades o altres rendiments financers que generin els fons lliurats als beneficiaris.
Si no s'aplica aquest supòsit, l'òrgan concedent, a proposta de l'entitat beneficiària, pot autoritzar-ne l'aplicació a altres fins socials que prevegi la convocatòria, i en qualsevol cas és procedent la seva devolució.
s) Adherir-se als principis ètics i regles de conducta als quals han d'adequar l'activitat les persones beneficiàries que consten a l'annex 3 d'aquestes bases i als que puguin constar a la corresponent convocatòria.
t) Complir les altres obligacions que preveuen la normativa vigent en matèria de subvencions i la normativa sectorial aplicable.
15.1 Les sol·licituds es valoraran sobre un màxim de 240 punts, distribuïts entre dos apartats:
Valoració de les entitats sol·licitants (màxim de 102 punts).
Valoració de les activitats o obres (màxim de 138 punts).
15.2 Les sol·licituds de subvenció per la realització d'obres d'inversió, prèviament a la seva valoració d'acord amb els criteris que estableixen aquestes bases, han de tenir el vistiplau del Servei d'Obres, Projectes i Equipaments tenint en compte criteris tècnics, d'adequació a preus de mercat, necessitat i oportunitat.
15.3 Criteris objectius de valoració de les entitats sol·licitants.
a) Implantació (màxim de 18 punts): es valora l'àmbit territorial més extens arreu de Catalunya de les actuacions i activitats fetes per l'entitat, així com el nombre de socis i afiliats.
Tenen una valoració prioritària les confederacions, federacions o agrupacions similars, així com associacions o fundacions d'àmplia representació que presentin activitats integrades.
Implantació territorial fins a 7 punts.
Nombre de socis fins a 7 punts.
Priorització d'entitats de segon nivell o activitats integrades fins a 4 punts.
b) Antiguitat (màxim de 3 punts): els anys d'antiguitat de l'entitat des de la seva constitució, sempre superior al requisit mínim de dos anys que estableix la base 6.1.b).
Antiguitat de més de 15 anys, 3 punts.
Antiguitat de més de 10 anys, 2 punts.
Antiguitat de més de 5 anys, 1 punt.
c) Especialització (màxim de 10 punts): que quedi acreditada l'especialització de l'entitat en l'atenció al col·lectiu al qual es dirigeixen les activitats, o bé, que estigui constituïda com a associació del mateix col·lectiu que representa.
Atenció al col·lectiu, fins a 5 punts.
Associació del mateix col·lectiu que representa, 5 punts.
Acredita treball en aquest col·lectiu, 3 punts.
No té experiència en aquest col·lectiu, 0 punts.
Àmbit d'actuació fins a 5 punts.
Únic àmbit d'acció és el del col·lectiu destinatari, 5 punts.
Àmbit d'acció prioritari és el del col·lectiu destinatari, 3 punts.
Àmbit d'acció habitual no és del col·lectiu destinatari, 0 punts.
d) Estructura i capacitat (màxim de 15 punts): que l'estructura de l'entitat sigui adequada per gestionar les activitats que preveuen les activitats presentades.
Capacitat i estructura òptima per a la gestió, 15 punts.
Capacitat i estructura suficient per a la gestió, 10 punts.
Si té alguna mancança significativa per a la gestió, 3 punts.
Si té una capacitat i estructura insuficient per a la gestió, 0 punts.
e) Qualitat en la gestió de l'entitat (màxim de 5 punts): que l'entitat estigui compromesa formalment pels òrgans de govern a incorporar en la seva gestió valors, principis i criteris de qualitat, mitjançant el desenvolupament, la implantació i el manteniment de sistemes de gestió de la qualitat o mitjançant processos d'autoavaluació i millora contínua de manera periòdica.
Si acredita processos d'avaluació, 2 punts.
Mesures de discriminació positiva incorporades a l'objecte de la subvenció: fins a 5 punts.
Si l'entitat presenta més d'una mesura, 5 punts.
g) Pressupost i finançament (màxim de 20 punts): es valora el volum del pressupost de l'entitat en l'últim any, el seu patrimoni, així com el finançament obtingut d'altres institucions i la seva capacitat per mobilitzar recursos d'altres ens públics o privats.
Es prioritzen les entitats que tinguin una capacitat de finançament privat de, com a mínim, el 10% del seu pressupost total d'ingressos.
Si el pressupost de l'entitat té un 30% o més de finançament propi, 8 punts.
Si el pressupost de l'entitat té un 20% o més de finançament públic, 5 punts.
Si el pressupost de l'entitat té un 20% o més de finançament privat, 5 punts.
Si l'entitat està finançada amb capital propi, públic i privat, 2 punts.
h) Participació social i voluntariat (màxim d'11 punts): que l'entitat promogui la participació i la mobilització social i que compti amb un nombre rellevant de persones voluntàries per al desenvolupament de les seves activitats.
Se'n prioritzen les que disposin d'un sistema de formació de voluntariat per incorporar-los a les activitats de l'entitat.
Personal voluntari a l'entitat que desenvolupa l'activitat sol·licitada, fins a 8 punts.
Si l'entitat desenvolupa activitats exclusivament amb personal voluntari, 8 punts.
Si l'entitat desenvolupa activitats amb més d'un 50% de personal voluntari, 4 punts.
Si l'entitat desenvolupa activitats amb més d'un 10% de personal voluntari, 2 punts.
Si l'entitat no compta amb personal voluntari, 0 punts.
Formació de voluntaris, fins a 3 punts.
Si els voluntaris reben formació específica per a les activitats de l'entitat, 3 punts.
Si els voluntaris de l'entitat reben formació genèrica en voluntariat, 1 punt.
i) Adequació de recursos humans (màxim de 15 punts): es valoren les línies d'actuació de l'entitat en matèria de gestió dels recursos humans que s'adscriuen a les diferents activitats, tenint en compte:
La naturalesa, les característiques i la durada de la contractació del personal assalariat preexistent i de nova incorporació.
Compromís de condicions laborals dignes, amb contractacions que estableixin un salari superior sobre el que marca el conveni col·lectiu, incloses les de possibles subcontractacions de personal.
L'ocupació de persones amb discapacitat de manera anàloga a la regulació d'aquesta matèria pel Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seva inclusió social, i pel Reial decret 364/2005, de 8 d'abril, sempre que se superi la quota de reserva en favor dels treballadors amb discapacitat.
L'ocupació de persones en situació d'exclusió social aturades i inscrites en els serveis públics d'ocupació amb especials dificultats per a la seva integració en el mercat de treball, a què es refereix l'article 2.1 de la Llei 44/2007, de 13 de desembre, per a la regulació del règim de les empreses d'inserció.
Així mateix, es valora l'ocupació de les persones esmentades per a les empreses d'inserció en les quals l'entitat sol·licitant de subvenció tingui la consideració d'entitat promotora.
Incorporació de dones en atur de llarga durada i en situació de violència masclista, joves i aturats de llarga durada.
Paritat en la composició de la junta i òrgans de govern de les entitats sol·licitants.
15.4 Criteris objectius de valoració de les activitats, projectes, obres o manteniment.
15.4.1 Criteris objectius de valoració de les activitats o projectes.
a) Avaluació de les necessitats socials (màxim de 8 punts): que l'activitat contingui una anàlisi o estudi sobre les necessitats reals que es pretenguin abordar que determini la inexistència de cobertura pública o privada o que, en el cas que n'hi hagi, sigui insuficient, i es reculli una anàlisi de gènere sobre les necessitats reals que es pretenguin abordar.
Si conté una anàlisi sobre les necessitats reals que es pretenguin abordar, 3 punts.
Si supleix la inexistència de cobertura pública o privada, 3 punts.
Si recull una anàlisi de gènere, 2 punts.
b) Adequació als criteris de priorització de serveis i polítiques del Departament (màxim de 19 punts)
Incidència en la lluita contra el sensellarisme.
Atenció a infants i joves migrants sense referents familiars: es valorarà en quina mesura els beneficiaris de l'activitat són joves migrants sense referents familiars, que quan assoleixen la majoria d'edat requereixen solucions habitacionals amb orientació, seguiment i acompanyament de caràcter en el seu projecte de vida.
Incidència en la lluita contra la pobresa infantil i familiar.
Que tingui incidència en tots els criteris prioritaris, 19 punts.
Que tingui incidència en el 75% dels criteris de priorització, 15 punts.
Que tingui incidència en el 50% dels criteris de priorització, 12 punts.
Que tingui incidència en el 25% dels criteris de priorització, 9 punts.
Que tingui incidència en el 10% dels criteris de priorització, 5 punts.
Que no tingui incidència en els criteris de priorització, 0 punts.
c) Atenció a persones en situació de dependència i a les seves famílies (màxim de 7 punts): es valorarà en quina mesura les persones beneficiàries de l'activitat són persones en situació de dependència i les seves famílies.
Si el projecte s'adreça exclusivament a persones en situació de dependència i a les seves famílies, amb una estratègia d'abordatge eficaç i eficient, 7 punts.
Si el projecte s'adreça exclusivament a persones en situació de dependència i a les seves famílies, amb una estratègia d'abordatge amb algunes mancances, 5 punts.
Si el projecte s'adreça prioritàriament a persones en situació de dependència i a les seves famílies, amb una estratègia d'abordatge eficaç i eficient, 4 punts.
Si el projecte s'adreça prioritàriament a persones en situació de dependència i a les seves famílies, amb una estratègia d'abordatge amb algunes mancances, 2 punts.
Si el projecte incideix indirectament en persones en situació de dependència i a les seves famílies, amb una estratègia d'abordatge coherent, 1 punt.
Si el projecte no s'adreça a persones en situació de dependència, 0 punts.
d) Determinació dels objectius (màxim de 8 punts): es valoren els objectius que pretén assolir l'entitat sol·licitant, la seva adequació i coherència a la finalitat de la subvenció i, dins de les prioritats de les polítiques socials per cadascun dels àmbits d'actuació que preveu la base 1.2, l'impacte de l'activitat, el nombre d'usuaris per sexes, la població a la qual van dirigits i l'impacte de gènere.
Objectius coherents a la finalitat de la subvenció, fins a 3 punts.
Objectius coherents amb l'impacte de l'activitat, fins a 3 punts.
Determinació de l'impacte de gènere, fins a 2 punts.
e) Contingut tècnic de l'activitat (màxim de 14 punts): es valora el contingut tècnic de l'activitat i la seva adequació a l'objectiu proposat, tenint en compte la perspectiva de gènere en la definició dels objectius i finalitats de l'activitat, des del seu disseny fins a la seva execució i avaluació, desenvolupant estructures i metodologies de treball adequades per garantir la incorporació d'aquesta perspectiva.
Així mateix, es valora el calendari de realització, la descripció de les activitats concretes que es pretenen realitzar, així com els indicadors d'avaluació i control d'aquestes activitats en relació amb els mitjans tècnics i materials amb què compta l'entitat.
En tot cas, tant per al disseny com per a l'execució de les activitats s'ha de disposar de personal tècnic degudament qualificat.
Adequació del contingut tècnic a l'objectiu proposat, fins a 3 punts.
Garantir la incorporació de la perspectiva de gènere, fins a 2 punts.
Calendari i descripció de les activitats que s'han de fer, fins a 3 punts.
Mecanismes d'avaluació i control, fins a 3 punts.
Qualificació del personal, fins a 3 punts.
f) Continuïtat temporal de l'activitat (màxim de 12 punts).
Es valorarà la continuïtat de l'activitat subvencionada en la convocatòria anterior a l'empara de la Resolució TSF/2062/2018, de 30 d'agost.
Si l'activitat és continuació del projecte subvencionat amb anterioritat al 2017, 12 punts.
Si l'activitat és continuació del projecte subvencionat el 2017 i 2018, 10 punts.
Si l'activitat és continuació del projecte subvencionat el 2018, 8 punts.
Si l'activitat és continuació parcial del projecte subvencionat el 2018, 6 punts.
Si l'activitat no és continuista del projecte subvencionat, 0 punts.
g) Antiguitat de l'activitat subvencionada (màxim de 12 punts).
Es valorarà la continuïtat dels serveis prestats de manera estable a persones o col·lectius vulnerables finançats a càrrec de l'assignació del 0,7% de l'IRPF com a mínim en els darrers 3 anys.
En el cas que l'antiguitat sigui de 3 anys es puntuarà 3 punts, si l'antiguitat és superior a 3 anys, s'afegirà 1 punt per any addicional.
h) Caràcter anàleg o assimilable de l'activitat a les característiques dels serveis existents a la Cartera de serveis socials en termes de serveis socials que tenen la consideració de serveis fonamentals en l'atenció de persones amb necessitats socials (màxim de 12 punts).
Si l'activitat coincideix en serveis presents a la Cartera de serveis socials i es considera servei fonamental,12 punts.
Si l'activitat és un projecte assimilable parcialment a la Cartera, 6 punts.
Si l'activitat no és un servei present a la Cartera de serveis socials, 0 punts.
i) Qualitat (màxim de 5 punts): es valora que l'activitat prevegi el desenvolupament i la implantació d'un procés de qualitat.
Així mateix, s'ha de tenir en compte que el procés de qualitat desenvolupi la gestió d'acord amb les necessitats i les expectatives de les persones destinatàries finals, el foment de la participació de totes les persones implicades, la gestió per processos i la millora contínua.
Previsió d'implantació d'un procés de qualitat, 3 punts.
Adequació del procés de qualitat a les necessitats dels destinataris finals, 2 punts.
j) Pressupost de l'activitat (màxim de 7 punts): es valora el pressupost presentat per l'entitat per a la realització de l'activitat i el cost mitjà per persona usuària.
Adequació del pressupost a l'activitat, fins a 5 punts.
Adequació del cost mitjà per usuari, fins a 2 punts.
k) Cofinançament (màxim de 5 punts): es valoren prioritàriament les activitats que, en el seu pressupost, disposin d'altres fonts de finançament públic (comunitats autònomes, Unió Europea, etc.) o privada.
Pressupost del projecte amb un 50% de finançament extern, 5 punts.
Pressupost del projecte amb més d'un 40% de finançament extern, 4 punts.
Pressupost del projecte amb més d'un 30% de finançament extern, 3 punts.
Pressupost del projecte amb més d'un 20% de finançament extern, 2 punts.
Pressupost del projecte amb més d'un 10% de finançament extern, 1 punt.
Pressupost del projecte amb menys del 10% de finançament extern, 0 punts.
l) Corresponsabilització en el finançament de l'activitat (màxim de 4 punts): es valoren especialment les accions que es presentin cofinançades per la mateixa entitat.
Pressupost del projecte amb un 50% de finançament propi, 4 punts.
Pressupost del projecte amb més d'un 30% de finançament propi, 3 punts.
Pressupost del projecte amb més d'un 20% de finançament propi, 2 punts.
Pressupost del projecte amb més d'un 10% de finançament propi, 1 punt.
Pressupost del projecte amb menys del 10% de finançament propi, 0 punts.
m) Àmbit territorial de l'activitat (màxim de 6 punts): es prioritzen les activitats en funció del grau d'amplitud del seu àmbit territorial i de la seva proporcionalitat respecte a la població que es preveu atendre.
També es valorarà l'activitat que es desenvolupi exclusivament en l'àmbit rural de totes les comarques catalanes.
Àmbit territorial on es desenvolupa l'activitat, fins a 4 punts.
Activitat que es desenvolupa exclusivament a l'àmbit rural, 2 punts.
n) Voluntariat (màxim de 4 punts): que l'activitat la desenvolupi personal voluntari, tant com sigui possible, així com que les activitats que es duguin a terme estiguin d'acord amb la formació que hagi rebut.
Personal voluntari a l'activitat subvencionada, fins a 3 punts.
Si l'activitat es desenvolupa exclusivament amb personal voluntari, 3 punts.
Si l'activitat es desenvolupa amb més d'un 50% de personal voluntari, 2 punts.
Si l'activitat es desenvolupa amb més d'un 10% de personal voluntari, 1 punt.
Si l'activitat es desenvolupa sense personal voluntari, 0 punts.
Formació de voluntaris, fins a 1 punt.
Si els voluntaris reben formació en l'actuació subvencionada, 1 punt.
o) Col·laboració amb altres administracions públiques (màxim de 5 punts): que les activitats de l'acció tendeixin a complementar les activitats que preveuen les diferents administracions públiques per a l'atenció de necessitats socials; es valora que s'acreditin acords de col·laboració entre aquestes administracions.
Complementació d'activitats realitzades per la Generalitat de Catalunya, 2 punts.
Complementació d'activitats realitzades per altres Administracions públiques, 1 punt.
Acreditació d'acords de col·laboració, 2 punts.
p) Programes d'innovació (màxim de 6 punts): es valoren prioritàriament els programes innovadors, en especial els que s'adrecen a atendre noves necessitats que no es troben cobertes pels recursos socials existents i ho fan amb metodologies d'atenció innovadores.
Programa innovador adreçat a noves necessitats no cobertes, 6 punts.
Programa innovador adreçat a necessitats ja cobertes, 3 punts.
q) Experiència en la gestió de programes socials (màxim de 4 punts): es valora l'especialització en la gestió de programes de naturalesa similar al que se sol·licita.
Acreditar experiència en gestió de programes socials similars, 4 punts.
Acreditar experiència en gestió de programes socials, 3 punts.
Acreditar experiència en gestió de programes diferents, 1 punt.
No acreditar experiència, 0 punts.
15.4.2 Criteris objectius de valoració per obra i inversió.
Per a la presentació de les obres, aquestes han de:
Complir la normativa específica del Departament de Treball, Afers Socials i Famílies en matèria de serveis socials, que recull el Decret 205/2015, de 15 de setembre, del règim d'autorització administrativa i de comunicació prèvia dels serveis socials i del Registre d'Entitats, Serveis i Establiments Socials (document adjunt), concretament a l'annex 1, de condicions materials mínimes dels establiments on es presten serveis socials.
Cal que el pressupost d'execució material del projecte d'obres presentat (PEM) estigui dins els preus de mercat.
La documentació presentada per l'entitat per poder valorar aquests requisits ha de ser prou específica i detallada i amb l'aportació de la documentació gràfica i escrita necessària que doni prou informació per valorar-ne tècnicament el compliment.
Com a criteris específics de valoració s'estableixen:
a) Pressupost de l'activitat (màxim de 8 punts): es valora el pressupost presentat per l'entitat per a la realització de l'obra o inversió i la seva adequació.
b) Cofinançament (màxim de 15 punts): es valoren prioritàriament les obres o inversions que, en el seu pressupost, disposin d'altres fonts de finançament públiques (comunitats autònomes, Unió Europea, etc.) o privades.
Més d'una font de finançament pública i privada, 15 punts.
Una font de finançament pública i una de privada, 10 punts.
Més d'una font de finançament pública, 8 punts.
Més d'una font de finançament privada, 8 punts.
Una font de finançament pública o una de privada, 4 punts.
c) Corresponsabilització en el finançament de l'activitat (màxim de 15 punts): es valoren especialment les accions que es presentin cofinançades per la mateixa entitat.
d) Adequació als criteris de priorització de serveis i polítiques del Departament, d'acord amb el Pla de Govern vigent (màxim de 50 punts).
Que tingui incidència en tots els criteris prioritaris que estableix la convocatòria, 50 punts.
Que tingui incidència en el 75% dels criteris que estableix la convocatòria, 40 punts.
Que tingui incidència en el 50% dels criteris que estableix la convocatòria, 25 punts.
Que tingui incidència en el 25% dels criteris que estableix la convocatòria, 15 punts.
Que tingui incidència en el 10% dels criteris que estableix la convocatòria, 8 punts.
e) Priorització d'acord amb la implementació de la darrera programació territorial vigent (màxim de 50 punts).
15.5 Per poder atorgar la subvenció és necessari que l'activitat o obra sol·licitada obtingui un mínim de 125 punts de la puntuació màxima establerta.
La puntuació mínima per a la valoració de les entitats serà de 55 punts, i la puntuació mínima del projecte o obra serà de 70 punts.
15.6 L'obtenció de la puntuació mínima no dona per si mateixa cap dret a obtenir la concessió de la subvenció.
15.7 En cas d'empat en la puntuació final, les entitats s'han d'ordenar en funció de la ponderació dels criteris següents: en primer lloc, les que hagin obtingut una puntuació més alta en el criteri g) (antiguitat de l'activitat subvencionada); en cas que la puntuació obtinguda sigui la mateixa, s'atendrà a la puntuació obtinguda en el criteri f) (continuïtat temporal de l'activitat); en tercer lloc, s'atendrà a la puntuació obtinguda en el criteri e) (contingut tècnic de l'activitat); en quart lloc s'atendrà a la puntuació obtinguda en el criteri d) (determinació dels objectius), i en cinquè lloc s'atendrà a la puntuació obtinguda en el criteri m) (àmbit territorial de l'activitat).
Si la puntuació segueix sent la mateixa, s'atendrà a l'ordre alfabètic.
15.8 Cal deixar constància en l'expedient dels aspectes concrets que s'han valorat en aplicació de cada criteri.
16.1 La Comissió de Valoració és l'òrgan col·legiat que té atribuïdes les funcions d'aplicar les bases reguladores de la convocatòria; examinar els expedients de sol·licitud en funció dels criteris de valoració prioritaris establerts, i resoldre incidències, si n'hi ha, per elaborar l'informe en què es concreti el resultat de l'avaluació efectuada.
16.2 A la composició de la Comissió de Valoració s'ha de garantir la presència equilibrada d'homes i dones amb capacitació, competència i preparació adequades, sempre que sigui tècnicament viable.
A aquest efecte, la Comissió de Valoració està formada per dones i homes, i s'entén d'acord amb la llei que es respecta una composició equilibrada quan tots dos sexes estiguin representats almenys en un 40%, tot i que es recomana assolir-ne el 50%, d'acord amb l'article 2.i) de la Llei 17/2015, del 21 de juliol, d'igualtat efectiva de dones i homes.
16.3 La Comissió de Valoració està integrada per dues persones nomenades per la persona titular de la Secretaria General, que exerceixen respectivament les funcions de president o presidenta de la Comissió i de secretari o secretària d'aquesta Comissió, que ha d'aixecar acta de cada sessió, i en són vocals les persones titulars de la Secretaria d'Afers Socials i Famílies; de la Secretaria d'Infància, Adolescència i Joventut; de la Secretaria d'Igualtat, Migracions i Ciutadania; de la Direcció General de Famílies; de la Direcció General de Joventut; de la Direcció General d'Acció Cívica i Comunitària; de la Direcció General d'Atenció a la Infància i l'Adolescència; de la Direcció General d'Igualtat; de la Direcció General de Protecció Social; de la Direcció General de Serveis Socials; de la Direcció General d'Economia Social, el Tercer Sector, les Cooperatives i l'Autoempresa, i dels serveis territorials del Departament de Treball, Afers Socials i Famílies.
L'òrgan competent per designar tant els membres com la persona que ocupa la secretaria també pot designar-ne els suplents, que els substitueixen en els casos d'absència, de vacant, de malaltia o per qualsevol altra causa justificada.
16.4 La convocatòria es pot adreçar a altres persones perquè participin com a convidades en la sessió d'aquest òrgan col·legiat.
En aquest sentit, es preveu la participació de persones provinents de l'Institut Català de l'Acolliment i de l'Adopció, per valorar les activitats pròpies del seu àmbit de competències.
16.5 El règim de funcionament de la Comissió de Valoració, en tot allò que no preveuen aquestes bases reguladores, s'ajusta a les normes aplicables als òrgans col·legiats.
—17 Òrgans competents per a l'ordenació, la instrucció i la resolució del procediment
17.1 L'ordenació del procediment correspon a les unitats directives del Departament de Treball, Afers Socials i Famílies, en funció dels col·lectius de persones als quals estiguin adreçades les activitats objecte de subvenció.
17.2 La instrucció de les línies de subvenció correspon a la persona titular de la Direcció de Serveis del Departament de Treball, Afers Socials i Famílies.
17.3 La resolució de les línies de subvenció correspon a la persona titular de la Secretaria General del Departament de Treball, Afers Socials i Famílies.
17.4 S'estableix una fase de preavaluació per tal de verificar el compliment de les condicions imposades per adquirir la condició de beneficiari de la subvenció que correspon al Servei de Gestió Econòmica del Departament de Treball, Afers Socials i Famílies.
—18 Proposta de resolució provisional
18.1 L'òrgan instructor ha de formular la proposta de resolució provisional de concessió de les subvencions fonamentada en l'informe de la Comissió de Valoració.
Quan l'òrgan instructor no segueixi l'informe esmentat, ha de motivar-ne la discrepància.
18.2 La proposta de resolució provisional de concessió de les subvencions s'ha de notificar mitjançant la publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que es puguin utilitzar addicionalment altres mitjans electrònics.
18.3 La proposta de resolució provisional ha de contenir: la llista d'entitats sol·licitants proposades per ser beneficiàries de les subvencions, i fer referència, si escau, a la documentació que han d'aportar en el termini de 10 dies hàbils.
També ha de contenir les sol·licituds denegades per manca de pressupost que formen part de la llista de reserva, si n'hi ha, degudament prioritzada en funció de la puntuació obtinguda i sempre que s'hagi assolit la puntuació mínima exigida, respectant el que estableix la base 8.4, i les sol·licituds denegades perquè no assoleixen la puntuació mínima exigida.
En cas que alguna entitat sol·licitant proposada desisteixi de la sol·licitud, es pot atorgar la subvenció a les entitats desestimades per manca de pressupost de la llista de reserva, degudament prioritzada per ordre de puntuació, amb la comprovació prèvia de la documentació acreditativa del compliment dels requisits que estableixen aquestes bases, sempre que s'hagi alliberat prou crèdit per atendre les sol·licituds següents amb la mateixa puntuació.
—19 Reformulació, acceptació de la subvenció i presentació de documentació addicional
19.1 Un cop publicada la proposta de resolució provisional, les entitats disposen de 10 dies hàbils comptats des de l'endemà de la notificació de l'acte corresponent per presentar la documentació requerida, per presentar-hi al·legacions o, si escau, per reformular l'activitat d'acord amb l'apartat següent.
19.2 En el cas que l'import atorgat en la proposta provisional sigui inferior al sol·licitat, l'entitat proposada com a beneficiària pot presentar la reformulació de l'activitat i adaptar el pressupost presentat a la finalitat de la subvenció.
La reformulació de les sol·licituds ha de respectar l'objecte, les condicions i la finalitat de la subvenció, així com els criteris de valoració establerts en relació amb l'activitat, i en cap cas pot comportar una modificació substancial de l'activitat que en pugui afectar la valoració efectuada.
El fet de no respectar aquests criteris pot implicar la no acceptació de la reformulació presentada.
Per a la reformulació de la sol·licitud, s'ha de tornar a presentar la memòria de l'activitat d'acord amb la proposta de subvenció.
En aquesta memòria s'ha d'adequar el contingut de l'activitat inicialment sol·licitada a l'import proposat.
19.3 La reformulació de les activitats de projecte pot suposar una minoració màxima del cost de l'activitat per la diferència entre l'import proposat i l'import sol·licitat, sens perjudici de l'import màxim de la subvenció que estableix la base 8.2.
Per tant, en el cas de les activitats de projecte, no es pot minorar ni els ingressos propis ni les altres fonts de finançament públic (comunitats autònomes, Unió Europea, etc.) o privat.
19.4 La reformulació de les activitats d'inversions d'obres pot suposar una minoració del cost de l'activitat per la diferència entre l'import proposat i l'import sol·licitat.
A més, pot minorar el finançament propi proporcionalment a la diferència entre l'import proposat i l'import sol·licitat.
Aquesta reformulació la validarà la Comissió de Valoració, tenint en compte la viabilitat i la idoneïtat de l'obra, així com la seva possible execució en diferents fases i la seva proporcionalitat.
19.5 En el supòsit d'haver presentat una reformulació de l'activitat i del pressupost, l'atorgament de la subvenció comporta l'acceptació de la reformulació amb la validació prèvia de la Comissió de Valoració i la justificació s'ha de referir a aquest pressupost.
19.6 La subvenció s'entén acceptada tàcitament en el supòsit que l'entitat proposada com a beneficiària no presenti cap al·legació o el seu desistiment dins el termini dels 10 dies hàbils esmentat.
19.7 En el supòsit que s'hagi de presentar algun document acreditatiu, les entitats sol·licitants han de presentar-ne còpies digitalitzades, d'acord amb el que preveu l'article 28.3 de la Llei 39/2015, d'1 d'octubre.
19.8 La subvenció s'ha d'atorgar sobre el pressupost acceptat i la justificació ha de ser respecte d'aquest pressupost.
19.9 L'atorgament d'aquestes subvencions està condicionat a l'existència i les limitacions pressupostàries, i a la transferència de fons per part de l'Estat, així com a la possibilitat de reducció parcial o total de la subvenció, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
20.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
20.2 Comporta el desistiment de la sol·licitud:
La manca de presentació de qualsevol dels documents que preveu la base 12 o la manca d'esmena dels requisits esmenables dins del termini de 10 dies hàbils i amb el requeriment previ.
20.3 Prèviament a la concessió de les subvencions, l'òrgan instructor ha de resoldre sobre la inadmissió i el desistiment de les sol·licituds, i ha de notificar la resolució d'inadmissió i desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que pugui utilitzar addicionalment altres mitjans electrònics.
L'acceptació de les al·legacions es notifica mitjançant la publicació de la resolució d'inadmissió i desistiment.
—21 Resolució i publicació de les subvencions atorgades i denegades
21.1 La resolució de concessió i de denegació de subvencions s'ha de notificar mitjançant la publicació al Tauler electrònic de l'Administració de la Generalitat de Catalunya ( http://tauler.gencat.cat ), sens perjudici que es puguin utilitzar addicionalment altres mitjans electrònics, i ha de contenir la via de recurs que correspongui.
L'acceptació de les reformulacions i de les al·legacions es notifica mitjançant la publicació de la resolució de concessió i de denegació.
21.2 Un cop transcorregut el termini màxim previst sense que s'hagi dictat i notificat la resolució final del procediment, les persones sol·licitants poden entendre desestimades les seves sol·licituds per silenci administratiu.
—22 Modificacions de les activitats subvencionades
22.1 Per a les modificacions que no comportin una minoració del pressupost acceptat, es manté el percentatge màxim de desviació pressupostària del 20%, entre el cost inicialment pressupostat i el cost final justificat de l'activitat subvencionada.
Per exemple, modificacions en el calendari, en el personal, canvis entre les partides del pressupost, etc.
22.2 Per a les modificacions que comportin una minoració del pressupost acceptat, el percentatge màxim de desviació pressupostària passa a ser del 10%.
Queden excloses les modificacions a conseqüència d'un atorgament inferior del que preveuen altres fonts de finançament públic o privat.
—23 Causes de modificació de la resolució
23.1 L'òrgan concedent té la facultat de revisar els ajuts concedits i modificar la resolució en el cas que les condicions que s'han tingut en compte per a la concessió de la subvenció s'alterin o en el cas d'obtenció concurrent d'altres ajuts o subvencions, a proposta de l'òrgan instructor d'acord amb l'informe de la Comissió de Valoració.
23.2 Les entitats beneficiàries poden sol·licitar l'ampliació del termini d'execució o justificació de la subvenció abans del venciment del termini de què es tracti per raons degudament justificades, mitjançant el full d'aportació de documentació.
23.3 L'òrgan concedent ha de resoldre en el termini màxim de quatre mesos la sol·licitud de modificació.
—24 Control i verificació de les accions subvencionables
24.1 L'òrgan concedent realitzarà actuacions específiques de control arran de denúncies o de l'existència d'indicis de frau o irregularitat en l'execució de l'activitat finançada per aquests ajuts.
24.2 Les entitats beneficiàries de les subvencions s'han de sotmetre a les actuacions de control que l'òrgan concedent consideri necessàries i a les efectuades pels organismes competents de l'Administració autonòmica, l'estatal i la comunitària.
Així mateix, el Departament de Treball, Afers Socials i Famílies pot inspeccionar el desenvolupament de les activitats i les accions subvencionades per tal de comprovar el compliment de l'objecte de la subvenció d'acord amb la normativa vigent.
25.1 Les entitats beneficiàries, abans que finalitzi el termini d'execució, poden renunciar de manera expressa, totalment o parcialment, a la subvenció, o subvencions, atorgada, d'acord amb el que estableix l'article 94 de la Llei 39/2015, d'1 d'octubre, del procediment administratiu comú de les administracions públiques, mitjançant el formulari d'aportació de documentació, disponible a l'apartat Tràmits del web de la Generalitat de Catalunya ( http://tramits.gencat.cat ).
25.2 En cas que sigui procedent, cal retornar les quanties corresponents amb els interessos de demora que corresponguin.
26.1 D'acord amb el que estableixen la Llei 38/2003, de 17 de novembre, i el Reglament de la Llei general de subvencions, aprovat pel Reial decret 887/2006, de 21 de juliol, les entitats o organitzacions subvencionades estan obligades a justificar el compliment de les condicions imposades i la consecució dels objectius previstos en l'acte de concessió de la subvenció, de conformitat amb l'Ordre ECO/172/2015, de 3 de juny, sobre les formes de justificació de subvencions.
26.2 La justificació de l'aplicació dels fons percebuts i el compliment de la finalitat de la subvenció s'han de fer per a cada acció, exclusivament per via electrònica a través de la Seu electrònica de la Generalitat de Catalunya en el marc del que estableix l'Ordre TSF/5/2019, de 14 de gener, per la qual es modifica l'Ordre TSF/63/2018, d'11 de juny, per la qual s'aprova la tramitació electrònica obligatòria en qualsevol procediment de concessió, justificació, revocació i presentació de recursos en les convocatòries de subvencions, premis, beques i ajuts del Departament de Treball, Afers Socials i Famílies per a entitats.
26.3 Les formes de justificació, depenent de l'import atorgat per a cada activitat, són les següents:
a) Per activitats de projectes o activitats d'inversió d'obres concedits per un import igual o inferior a 50.000,00 euros.
b) Per activitats de projectes o activitats d'inversió d'obres concedits per un import superior a 50.000,00 euros.
26.4 Justificació per activitats de projectes o activitats d'inversió d'obres concedits per un import igual o inferior a 50.000,00 euros.
Per a la justificació de les activitats de projectes o activitats d'inversió d'obres concedits per un import igual o inferior a 50.000,00 euros, es pot optar per presentar el compte justificatiu amb aportació d'informe d'auditor, d'acord amb la base 26.5, o presentar el compte justificatiu simplificat de despesa que té caràcter de declaració responsable, i que ha de contenir la documentació següent:
a) Una relació detallada de les despeses segons el model normalitzat, que estarà disponible a l'apartat Tràmits del web de la Generalitat de Catalunya ( http://tramits.gencat.cat ).
b) Una liquidació del total del pressupost de l'activitat que es va presentar amb la sol·licitud, en què s'han d'indicar els ingressos i les despeses de l'activitat subvencionada i, si escau, s'han de motivar les desviacions respecte al pressupost inicial, segons el model normalitzat, que estarà disponible a l'apartat Tràmits del web de la Generalitat de Catalunya ( http://tramits.gencat.cat ).
c) Una relació detallada dels altres ingressos o subvencions que financen l'activitat subvencionada amb indicació de l'import i la seva procedència.
Quan els justificants de les despeses s'imputin parcialment a altres subvencions, caldrà indicar la quantia exacta o percentatge imputat a cadascuna, amb identificació dels òrgans concedents.
Mitjançant el formulari d'aportació de documentació, que estarà disponible a l'apartat Tràmits del web de la Generalitat de Catalunya ( http://tramits.gencat.cat ), cal presentar la documentació justificativa següent:
d) Una memòria explicativa del compliment de la finalitat de l'acció, activitat subvencionada, amb indicació de les activitats realitzades i dels resultats obtinguts segons el model normalitzat, que estarà disponible a l'apartat Tràmits del web de la Generalitat de Catalunya ( http://tramits.gencat.cat ).
e) Els tres pressupostos que ha d'haver sol·licitat el beneficiari i la memòria sobre l'elecció, si escau, d'acord amb l'apartat 14.h) d'aquestes bases reguladores.
26.4.1 En el cas que es tracti de justificar activitats d'inversió d'obres, a més a més de la documentació detallada anteriorment, l'entitat beneficiària ha de presentar la documentació següent:
a) Llicència d'obres, si escau.
b) Fotografies de l'estat final del projecte.
c) Contracte d'execució de l'obra pel contractista.
d) Certificació d'obra, o factura detallada, expedida per l'empresa o contractista individual que hagi realitzat l'obra, supervisada pel tècnic corresponent.
e) Model de declaració trimestral de l'ingrés de l'IVA suportat per l'entitat respecte de les factures o certificacions d'obres imputades en els supòsits que procedeixi.
f) Certificació final d'obra del tècnic i visat del col·legi professional corresponent, referit a l'any de finalització de l'obra.
g) Certificació expedida pel representant de l'entitat subvencionada en la qual es faci constar la realització de l'obra, la seva conformitat i inclusió, un cop finalitzada l'obra, en l'inventari de l'entitat.
26.4.2 Així mateix, en els casos de construcció de béns immobles, s'ha de presentar l'escriptura pública, d'obra nova, així com la certificació de la seva inscripció en el Registre de la Propietat, en la qual han de constar les especificacions de l'apartat 14.q).
26.4.3 Un cop emplenat el compte justificatiu, així com la documentació annexa, s'ha de presentar electrònicament mitjançant la Seu electrònica de la Generalitat de Catalunya ( http://tramits.gencat.cat ).
26.4.4 L'òrgan gestor, per tal d'obtenir una evidència raonable sobre l'adequada aplicació de la subvenció, ha de comprovar l'aplicació correcta de l'ajut, sol·licitant a cada entitat beneficiària determinats justificants de despesa mitjançant la tècnica del mostreig sistemàtic.
L'òrgan gestor ha de notificar a l'entitat beneficiària l'aportació de la documentació justificativa que resulta del mostreig.
26.4.5 L'òrgan gestor pot requerir a l'entitat beneficiària la totalitat dels justificants de despesa si ho considera oportú.
26.4.6 Les factures i els rebuts de pagament han de complir els requisits que estableix el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació.
26.4.7 Per a la justificació de les despeses de personal ha de constar, com a regla general i en funció de les característiques de l'activitat objecte de l'ajut, la documentació següent:
a) Contractes de treball i nòmines imputats a l'activitat objecte de l'ajut.
b) Document signat pel representant legal de l'entitat beneficiària, mitjançant el formulari, si n'hi ha, o segons les pautes del model, que detalli, per a tota la llista de persones de les quals s'han presentat nòmines, les activitats desenvolupades i la dedicació exacta a l'activitat objecte de l'ajut (mesos, dies, hores, segons escaigui).
c) Per justificar el pagament efectiu de les nòmines, cal aportar:
c.1) Transferència bancària que identifiqui el destinatari, l'import i la data.
No és vàlida l'ordre de pagament, sinó el justificant bancari o un certificat de l'entitat financera en què figuri la informació.
c.2) Si els justificants de pagament són globals, s'ha de presentar el desglossament per treballador, amb indicació del número de remesa, la data, el nom del treballador i la nòmina pagada i l'import.
L'entitat beneficiària també pot aportar documentació del seu sistema comptable que permeti identificar que els pagaments s'inclouen en la remesa.
d) Per justificar el pagament de la Seguretat Social, l'entitat beneficiària ha d'aportar els documents RLC (rebut de liquidació de cotitzacions) i RNT (relació nominal de treballadors) amb el segell de compensació o el pagament efectiu de l'entitat financera corresponent.
Si s'utilitza el sistema de remissió electrònica de documents, el pagament s'ha de justificar:
d.1) En cas de domiciliació bancària, mitjançant el càrrec en el compte corresponent.
d.2) Si el pagament s'efectua a través d'una entitat financera, mitjançant el rebut de liquidació de cotitzacions segellat o validat mecànicament per l'entitat financera.
d.3) Si s'utilitzen altres vies de pagament, mitjançant el rebut de liquidació de cotitzacions i el justificant bancari de pagament.
En el cas que l'empresa tingui subscrit algun conveni amb la Seguretat Social per ajornar el pagament de les quotes, aquestes no es poden imputar a la justificació econòmica de l'ajut si no han estat pagades.
e) Per justificar les retencions i l'ingrés a compte de l'impost sobre la renda de les persones físiques (IRPF), l'entitat ha d'aportar:
e.1) Model trimestral de declaració de retencions i ingrés a compte de l'IRPF del període de desenvolupament de l'activitat objecte de l'ajut.
26.4.8 Les despeses d'arrendament de serveis de professionals adscrits al desenvolupament de l'activitat subvencionada es justifiquen mitjançant:
Còpia del contracte, en què ha de constar: categoria professional, període de prestació del servei i hores d'intervenció en l'activitat.
Certificat del representant legal de l'entitat respecte de les raons excepcionals per les quals no es pot desenvolupar l'activitat amb personal laboral.
Factura signada amb indicació: nom, cognoms i NIF; retenció IRPF; IVA aplicat quan escaigui.
26.4.9 Per justificar les despeses de l'IVA, s'ha d'aplicar el que preveu l'apartat E de l'Acord del Govern de 22 de juliol de 2014, pel qual s'aprova la Instrucció per a la unificació de criteris en la gestió general de les subvencions tramitades per l'Administració de la Generalitat i pels ens que conformen el seu sector públic.
26.4.10 Pel que fa a la justificació de les subvencions atorgades a federacions o entitats de segon o tercer nivell, poden ser admesos els justificants de subvencions presentats per les entitats membres associades sempre que estiguin relacionades amb l'objecte de la subvenció, en proporció al percentatge a executar, en què consti que la federació o entitat assimilada ha transferit els fons subvencionats entre les entitats membres d'acord amb el justificant bancari o certificat de l'entitat financera en què figuri data, import i destí de la transferència, i que les entitats s'hagin detallat a la sol·licitud de subvenció.
També s'acceptaran els justificants de despesa presentats per la mateixa entitat sol·licitant que estiguin relacionats amb l'objecte de la subvenció.
26.4.11 La justificació de les activitats subcontractades es realitza mitjançant un certificat signat per part de l'entitat beneficiària en què ha de reflectir-se l'especificació de les activitats que se subcontractin, la durada i l'import de la subcontractació.
26.4.12 Quan l'activitat subcontractada superi el 20% de l'import de la subvenció i l'import sigui superior a 50.000,00 euros, la seva justificació s'ha de fer mitjançant la presentació del document subscrit entre l'entitat subvencionada i l'entitat subcontractada, en què ha de reflectir-se l'especificació de les activitats que se subcontracten, la durada i l'import de la subcontractació.
26.5 Justificació per activitats de projectes o activitats d'inversió d'obres concedits per un import superior a 50.000,00 euros.
Per a la justificació per activitats de projectes i activitats d'inversió d'obres concedits per un import superior a 50.000,00 euros, cal presentar el compte justificatiu amb aportació de l'informe d'auditoria.
Aquest compte justificatiu, amb aportació de l'informe d'auditoria ha de contenir i respectar els apartats que es detallen a la base 26.4 i següents, i ha d'anar acompanyat de l'informe fet per auditors inscrits com a exercents en el Registre oficial d'auditors de comptes (ROAC).
L'auditoria ha de revisar el compte justificatiu per verificar les despeses i el seu pagament o venciment, així com l'import i la procedència del finançament de l'activitat objecte de l'ajut (fons propis o altres subvencions o recursos).
L'informe s'ha d'elaborar d'acord amb els procediments i el model que estableix l'Ordre ECO/172/2015, de 3 de juny, sobre les formes de justificació de subvencions, i així ho ha de fer constar l'auditor, que també ha de detallar-ne els procediments de revisió i el seu abast.
També ha d'indicar les comprovacions que s'han fet, i posar en relleu tots els fets que puguin suposar un incompliment per part de la persona beneficiària, amb un grau de detall que permeti a l'òrgan gestor formular conclusions.
L'auditor està subjecte a les obligacions que estableix l'article 8 de l'Ordre ECO/172/2015, de 3 de juny.
26.6 Les unitats gestores del Departament, en funció del col·lectiu al qual estiguin adreçades les activitats subvencionades, han de comprovar els comptes justificatius corresponents i poden requerir a l'entitat beneficiària els justificants que considerin oportuns i que permetin obtenir una evidència raonable sobre l'adequada aplicació de la subvenció.
26.7 En el cas d'inversió d'obres, s'admeten compensacions fins a un 10% entre les partides de despeses d'inversió d'obres i despeses d'equipaments.
Les entitats han de justificar aquestes compensacions als serveis tècnics prèviament a la presentació de la justificació de les subvencions, que cal que les acceptin.
26.8 El termini de presentació de la documentació justificativa és el següent:
26.8.1 Per a les activitats amb compte justificatiu simplificat, el termini és l'últim dia hàbil del mes de febrer de l'any següent al qual s'ha de portar a terme l'activitat sol·licitada.
26.8.2 Per a les activitats amb compte justificatiu amb aportació d'informe d'auditor, el termini és l'últim dia hàbil del mes d'abril de l'any següent al qual s'ha de portar a terme l'activitat sol·licitada.
26.8.3 En el cas que l'import de la subvenció atorgada sigui inferior o igual a 50.000,00 euros i l'entitat beneficiària opti per presentar compte justificatiu amb informe d'auditor, caldrà que presenti abans del termini que fixa la base 26.8.1 un escrit adreçat al Departament mitjançant el full d'aportació de documentació en què es comuniqui que presentarà la justificació mitjançant compte justificatiu amb informe d'auditor en el termini que estableix la base 26.8.2.
26.8.4 Tanmateix, l'òrgan concedent pot atorgar una ampliació del termini establert, que no excedeixi la meitat d'aquest, i sempre que no perjudiqui drets de tercers, a instància del beneficiari.
26.8.5 Un cop transcorregut el termini establert de justificació sense que aquesta hagi estat presentada davant l'òrgan administratiu competent, aquest òrgan ha de requerir el beneficiari perquè, en el termini improrrogable de 15 dies hàbils, presenti la justificació en els termes que preveu aquesta base.
La falta de presentació en el termini que estableix aquest apartat comporta la revocació i, si escau, l'exigència del reintegrament i altres responsabilitats que estableix la legislació aplicable en matèria de subvencions.
26.9 Pel que fa a la documentació justificativa de totes les despeses recollides en aquesta base, mitjançant el formulari d'aportació de documentació, s'han de presentar els documents esmentats en els paràgrafs anteriors, de manera agrupada, amb una digitalització simple (PDF) realitzada per la persona interessada, les factures o els documents probatoris equivalents en el tràfic jurídic mercantil o amb eficàcia administrativa, i la documentació acreditativa del pagament consistent en extracte bancari o, en el cas de pagaments en efectiu, la documentació acreditativa de la percepció de l'import per part del creditor.
Aquesta documentació ha d'anar acompanyada per una declaració responsable en què ha de constar que els justificants aportats corresponen fidelment als registrats en la comptabilitat i que els documents originals estan custodiats a la seu de l'entitat beneficiària.
Així mateix, la persona beneficiària ha de declarar responsablement que l'import imputat a la subvenció, en concurrència amb altres ingressos, no supera el cost de l'activitat o projecte subvencionat o percentatge màxim de subvenció que estableixen les bases.
—27 Obligacions reconegudes i bestretes
27.1 Un cop es publiqui la resolució definitiva de la concessió de subvencions, cal tramitar el document d'obligació de la bestreta, que ha de ser del 100% de la quantitat atorgada, per a la qual no s'exigeixen garanties, d'acord amb l'article 42.2 del Reial decret 887/2006, atès que la naturalesa de les actuacions subvencionades i les característiques especials de les entitats beneficiàries així ho justifiquen.
27.2 Prèviament al reconeixement de les obligacions, l'òrgan instructor ha de comprovar d'ofici si l'entitat beneficiària està al corrent de les obligacions tributàries i amb la Seguretat Social.
27.3 En el cas que l'entitat beneficiària no tingui la residència fiscal al territori espanyol, ha de presentar un certificat de residència fiscal emès per les autoritats competents del seu país de residència.
En els supòsits que preveuen l'article 99 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions, l'òrgan concedent, amb la tramitació prèvia del procediment legalment establert, ha de revocar totalment o parcialment les subvencions concedides amb l'obligació per part del beneficiari de retornar l'import rebut amb els interessos de demora que corresponguin.
29.1 L'òrgan concedent ha d'iniciar un procediment de reintegrament quan hi concorri alguna de les causes de revocació que preveuen l'article 99 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2007, de 17 de novembre, general de subvencions.
29.2 El procediment de reintegrament té una durada màxima de sis mesos a comptar de la data de l'acord d'inici, d'acord amb l'article 100 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 21.3.a) de la Llei 39/2015, d'1 d'octubre.
—32 Publicitat de les subvencions atorgades
L'article 94.6 del text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, estableix que els ens concedents han de donar publicitat a les subvencions atorgades d'acord amb la normativa aplicable en matèria de transparència, i l'article 15 de la Llei 19/2014, del 29 de desembre, de transparència, accés a la informació pública i bon govern, disposa, amb caràcter general, que s'ha de donar publicitat a les subvencions i als ajuts públics atorgats.
En virtut d'aquests articles el Departament de Treball, Afers Socials i Famílies publicarà aquesta informació al Portal de la Transparència ( http://transparencia.gencat.cat// ).
Els articles 18 i 20.8 de la Llei 38/2003, de 17 de novembre, general de subvencions, estableixen que s'ha de donar publicitat de la informació sobre les convocatòries i les resolucions de concessió de subvencions mitjançant la Base de Dades Nacional de Subvencions.
Així mateix, el Departament de Treball, Afers Socials i Famílies ha de donar publicitat de les subvencions atorgades per al coneixement general de la ciutadania mitjançant l'exposició d'una relació al Tauler electrònic de l'Administració de la Generalitat de Catalunya i, si les subvencions són d'un import igual o superior a 3.000,00 euros, també les ha de publicar al Diari Oficial de la Generalitat de Catalunya, amb expressió de la convocatòria, l'activitat, el crèdit pressupostari al qual s'imputen, el beneficiari, la quantitat concedida i la finalitat o finalitats de la subvenció.
En tot el que no preveuen aquestes bases reguladores, cal aplicar:
a) Pel que fa als aspectes específics de gestió de les subvencions i, en tot cas, les obligacions de les entitats beneficiàries, la justificació, el reintegrament i el règim sancionador: el text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre; la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de subvencions, l'Ordre ECO/172/2015, de 3 de juny, així com la normativa sectorial que sigui aplicable.
34.1 D'acord amb la Llei orgànica 3/2018, de 5 de desembre, de protecció de dades personals i garantia dels drets digitals (LOPDGDD), i amb el que estableix el Reglament (UE) 2016/679, les dades de caràcter personal s'han de tractar amb la finalitat de gestionar i tramitar les convocatòries que regulen aquestes bases d'acord amb els principis de seguretat i confidencialitat que la normativa sobre protecció de dades estableix.
34.2 En el cas que l'objecte de la subvenció inclogui el tractament de dades de caràcter personal, les persones beneficiàries i entitats col·laboradores han de complir el que estableix la normativa vigent en matèria de protecció de dades, i han d'adoptar i implementar les mesures de seguretat tècniques i organitzatives apropiades per garantir un nivell de protecció adequat al risc.
Línies de subvencions a entitats per a activitats de projectes i activitats d'inversió d'obres d'interès general, amb càrrec a l'assignació tributària del 0,7% de l'impost sobre la renda de les persones físiques
Bloc 1 - Activitats de projectes i adquisició d'equipaments
Objectiu: enfortir la salut de les dones durant tot el seu cicle vital i en situacions d'especial vulnerabilitat.
Accions dirigides a l'educació de la salut sexual i reproductiva en tot el cicle vital (menors, dones en edat fèrtil, grans, en l'àmbit de la promoció de la salut i de la prevenció de la malaltia).
Accions dirigides a proporcionar el benestar de les dones embarassades i menors en gestació i a les mares en situació de postpart i lactància.
Accions dirigides a la prevenció dels problemes de salut específics de dones (menopausa, oncològics, etc.).
Accions integrals d'atenció a la salut de les dones víctimes de les diferents formes de violència contra les dones, i de les seves filles i fills.
Accions integrals d'atenció a la salut de dones amb situació d'exercir la prostitució.
Accions integrals d'atenció a la salut de les dones que es troben en situacions vulnerables i/o d'exclusió social.
Accions de promoció d'hàbits de vida saludables mitjançant la intervenció socioeducativa que fomenti la participació de les dones a través d'activitats formatives i la participació de les dones a través d'activitats culturals i de temps lliure, amb especial repercussió en la seva salut i en la de la seva família.
Les activitats han de concretar els perfils d'exclusió social i els criteris establerts per a la selecció de les dones amb aquest perfil.
Les activitats han de preveure un sistema d'avaluació de resultats, que incorporin les metodologies necessàries per realitzar avaluacions amb perspectiva de gènere que permetin saber l'impacte de gènere real de les actuacions.
Objectiu: donar continuïtat a les activitats d'atenció social a persones amb el VIH o la sida, trastorns mentals o addiccions.
Accions de manteniment de pisos d'acollida per a persones amb el VIH o la sida, trastorns mentals o addiccions en situació d'exclusió social o processos immunològics greus.
Accions de suport integral (biopsicosocial) a persones amb el VIH o la sida.
Accions de suport integral a persones amb trastorns mentals o addiccions.
Accions d'intervenció assistencial i seguiment de l'adherència al tractament antiretroviral en persones amb el VIH o la sida.
Els pisos o cases d'acollida han de tenir l'estructura necessària i adequada per a la consecució dels objectius.
Les activitats han de contenir accions de formació social general i específica, orientades a l'adquisició dels coneixements tècnics i de les habilitats adequades, quan això sigui un element essencial per aconseguir els objectius i resultats previstos.
Les activitats han de concretar les accions que s'han de desenvolupar, han d'integrar la perspectiva de gènere en el seu disseny, han de concretar les evidències científiques que les sustenten i el nombre de persones beneficiàries directes, per sexes, i han d'especificar les persones ateses més vulnerables.
Les activitats han de disposar de sistemes interns de seguiment i avaluació de resultats que incorporin les metodologies necessàries per realitzar avaluacions de gènere que permetin saber l'impacte de gènere real de les actuacions.
Objectiu: impulsar la incorporació i el manteniment de les dones al mercat laboral, especialment les que es troben en situacions de més vulnerabilitat, així com facilitar la conciliació de la vida personal, la laboral i la familiar.
Accions de formació en nous sectors d'ocupació (medi ambient, noves tecnologies, desenvolupament sostenible, etc.) o que impliquin acords amb empreses que garanteixin la inserció professional d'un nombre de dones per activitat o empresa.
Accions de formació a col·lectius amb dificultats o que incloguin itineraris d'inserció, especialment pràctiques en empreses, i diversificació professional (dones joves, dones més grans de 45 anys, dones amb discapacitat, dones transsexuals i dones que visquin en l'àmbit rural).
Accions que ofereixin oportunitats d'ocupació i autoocupació a dones que visquin al món rural (formació en noves tecnologies, assessorament per a la distribució dels seus productes a través de xarxes comercials, fires, medi ambient, desenvolupament rural, diversificació d'activitats, etc.).
Accions de promoció de l'activitat empresarial de les dones (assessorament, contacte entre xarxes empresarials de dones, etc.).
Accions dirigides a vigilar el compliment de la normativa laboral en matèria d'igualtat d'oportunitats entre dones i homes, especialment la igualtat salarial.
Accions que facilitin la conciliació entre la vida personal, la laboral i la familiar.
Les que facilitin la reincorporació al treball de les dones després d'un període d'inactivitat per cura de la família.
Les que facilitin la corresponsabilitat entre dones i homes en el treball.
Les que fomentin la integració de la perspectiva de gènere en l'activitat professional mitjançant actuacions de sensibilització i formació en les empreses, mesures de conciliació, etc.
Accions que fomentin la integració personal, social i laboral de dones en situació d'exclusió social o d'especial vulnerabilitat.
Accions que fomentin la integració personal, social i laboral de dones víctimes de delictes relacionats amb totes les formes de violència contra la dona.
Les activitats han de concretar les accions que s'han de desenvolupar, així com els criteris de selecció de les dones dels col·lectius amb dificultats especials.
Les activitats han d'incloure un sistema d'avaluació de resultats que incorpori les metodologies necessàries per realitzar avaluacions amb perspectiva de gènere que permetin saber l'impacte de gènere real de les actuacions.
Objectiu: tenen com a finalitat la millora de l'ocupabilitat i la inserció laboral de les persones amb el VIH o la sida, trastorns mentals o addiccions.
Accions de suport i acompanyament en la recerca d'ocupació en el seu procés d'inserció laboral.
Accions de coordinació entre entitats, empreses i sindicats per fomentar la recerca de llocs de treball.
Accions de formació dirigida, capacitació i recerca activa d'ocupació per potenciar l'accés i la inserció laboral.
Les activitats han d'incloure itineraris d'integració laboral personalitzats.
Les activitats han d'incloure la perspectiva de gènere en el disseny de les accions i en els sistemes interns de seguiment i avaluació de resultats.
En les activitats en què es prevegi la participació de voluntaris, se n'ha de concretar el nombre.
Objectiu: crear o reforçar serveis d'atenció, assessorament i orientació jurídica a les persones que puguin ser objecte de discriminació directa, indirecta o qualsevol altre tipus de discriminació (assetjament discriminatori, discriminació múltiple, discriminació per associació, etc.) per raó de sexe, origen racial o ètnic, discapacitat física, sensorial o psíquica, religió o creences, orientació sexual, identitat de gènere, edat o qualsevol altra condició o circumstància personal o social, així com a les víctimes de delictes d'odi i intolerància, incloses els de discurs d'odi.
Accions destinades a fer atenció integral als casos de discriminació rebuts en el servei o oficina especialitzada, per mitjà d'una metodologia sistemàtica basada en l'aplicació d'un protocol d'intervenció a persones que pateixin o hagin patit algun incident discriminatori o delicte d'odi, o tinguin constància de situacions de discriminació en el seu entorn més proper, mitjançant atenció presencial, telefònica i en línia.
Accions que tinguin per objectiu la formació dels professionals encarregats de prestar assistència i tramitar les reclamacions i denúncies de les víctimes de discriminació.
Accions d'informació i sensibilització dirigides a la ciutadania en general i, en particular, als grups de població que presenten més vulnerabilitat davant de la discriminació, destinades a millorar el coneixement dels seus drets i dels recursos existents en cas que vulguin interposar una reclamació o denúncia.
Es pretén que a través d'aquestes accions s'incrementi el nivell de conscienciació i la capacitat de detecció d'incidents discriminatoris i delictes d'odi per part de la ciutadania, així com el coneixement sobre els recursos als quals es pot acudir per fer-hi front.
La població destinatària és el conjunt de la ciutadania, i s'entén, per tant, que les activitats de formació, informació i sensibilització es poden dirigir a tota mena de grups de població, així com a les entitats, les ONG i els agents implicats en la promoció de la igualtat de tracte i l'erradicació de la discriminació i dels delictes d'odi i intolerància.
L'assistència a víctimes de discriminació es pot dirigir tant a la persona o grup a què s'integra, víctima potencial d'un incident discriminatori, d'un delicte d'odi o intolerància, com a les persones del seu entorn més proper (familiars, coneguts, amics, etc.).
S'entén per discriminació directa la situació en què es troba una persona o grup en què s'integra que sigui, hagi estat o pugui ser tractada de manera menys favorable que d'altres en situació anàloga o comparable.
S'entén per discriminació indirecta la produïda quan una disposició, criteri o pràctica aparentment neutre ocasiona o pot ocasionar a una o diverses persones un desavantatge particular respecte d'altres.
S'entén per delictes d'odi aquells delictes comesos per motius racistes, antisemites o una altra classe de discriminació referent a la ideologia, religió o creences de la víctima, ètnia, raça o nació a la qual pertany, el seu sexe, l'orientació sexual, o la seva identitat de gènere, la malaltia que tingui o la seva discapacitat, inclosos els delictes relacionats amb el denominat discurs de l'odi, propagat a través d'internet i les xarxes socials.
Les activitats d'assistència han d'incloure la realització de les investigacions necessàries per determinar les circumstàncies en les quals s'ha produït l'incident discriminatori, la indicació i, si escau, la derivació als recursos socials públics que correspongui, la redacció d'escrits i assistència jurídica per tal de restablir i reparar els drets suposadament vulnerats i la resolució alternativa de conflictes, amb el consentiment de les parts, a través de mecanismes de mediació.
Les activitats d'assistència exigeixen l'obertura d'un expedient per cada incident discriminatori i la redacció d'informes trimestrals d'activitats i casos atesos, que recullin, almenys, dades relatives a l'edat, el sexe de la víctima, els motius de discriminació, l'origen geogràfic, l'àmbit en què es produeix la discriminació (ocupació, educació, habitatge, sanitat, etc.), l'agent discriminador (persona física o jurídica) i els drets vulnerats, a més de resultats de les activitats d'assistència, descripció de les actuacions dutes a terme, anàlisi dels factors favorables i desfavorables que van incidir en les actuacions i valoració del grau de satisfacció de les persones usuàries del servei.
Les activitats d'assistència han d'incloure un pla de treball global amb un catàleg de serveis a prestar i les activitats formatives necessàries per al personal que realitzi el servei.
Les activitats de formació, informació i sensibilització han d'incloure la presentació d'un pla d'actuacions que detalli la programació d'activitats, la proposta metodològica i el perfil de destinataris.
Objectiu: promoure la inclusió social atenent les necessitats bàsiques, urgents i puntuals de les persones en situació de pobresa i vulnerabilitat per garantir la seva salut.
Les prestacions i activitats subvencionables han d'anar destinades a la població en exclusió amb caràcter general, sense limitacions degudes a la possible pertinença dels seus destinataris a la mateixa organització, ni poden finançar els serveis o el pagament de quotes a l'entitat que proporciona l'ajuda.
Aquests ajuts no poden destinar-se al lliurament de quantitats dineràries directament al beneficiari, excepte els pagaments de les mensualitats de lloguer i despeses de subministraments de l'habitatge de la persona usuària (llum, aigua, telèfon i gas).
Accions destinades a la cobertura de béns de primera necessitat de les persones i famílies més necessitades mitjançant: menjadors socials, lliurament d'aliments, roba i productes d'higiene; ajuda per al pagament de rebuts de subministraments, transport públic i despeses sanitàries; així com les despeses de les famílies més vulnerables amb fills o filles a càrrec, derivades de la seva escolarització (finançament de llibres, uniformes i material escolar, i despeses de menjador i transport escolar).
En el cas dels menjadors socials, es pot finançar la dotació d'equipament bàsic.
Accions de mediació, suport i assessorament per a les persones i famílies més vulnerables a fi de prevenir l'exclusió residencial que puguin derivar en situacions d'extrema necessitat.
Es preveu el pagament de rebuts de lloguers i d'estades curtes en allotjaments (hostals i pensions, entre d'altres) i la mediació per al lloguer d'habitatges.
Les activitats han de descriure concretament i àmpliament com s'han de desenvolupar les actuacions, així com definir les accions d'acompanyament previstes per a la inclusió social dels destinataris dels ajuts, i a més han de concretar els perfils i criteris establerts per seleccionar-los.
Les activitats han d'acreditar de forma explícita, i per escrit, la seva col·laboració amb els serveis socials públics municipals o autonòmics de la zona d'actuació.
Les accions han de disposar de sistemes interns de seguiment i avaluació de resultats que incorporin les metodologies necessàries per efectuar avaluacions de gènere que permetin saber l'impacte de gènere real de les actuacions realitzades en funció de les necessitats detectades.
Objectiu: el suport i el descans per a les famílies cuidadores que tenen a càrrec seu persones amb discapacitat, i afavorir la seva permanència en el domicili familiar.
Accions que promoguin el desenvolupament de les habilitats i competències adequades a les famílies i persones cuidadores per a l'exercici de la cura, el suport, l'atenció i l'educació de les persones amb discapacitat i/o en situació de dependència que tenen a càrrec seu, així com l'ajuda mútua familiar.
Accions que promoguin serveis transitoris d'allotjament de famílies desplaçades per motius mèdics i en períodes de convalescència.
Accions que promoguin serveis de respir, tals com serveis d'acompanyament circumstancial diürn, nocturn, en temps lliure, en caps de setmana, en períodes de vacances, descansos en postoperatoris i altres serveis transitoris anàlegs.
Accions dirigides a famílies monoparentals, a dones amb discapacitat, a famílies en què el progenitor o progenitora tingui una discapacitat i a famílies en el medi rural que tenen a càrrec seu persones amb discapacitat.
Que s'estableixin els criteris socials a aplicar per a la selecció de les persones usuàries i el règim d'aportació econòmica pels serveis que rebran.
Objectiu: l'atenció sanitària i rehabilitació de persones amb addiccions, l'atenció social i la rehabilitació psicosocial a persones amb trastorn mental, i l'atenció social a persones afectades pel VIH o la sida i altres malalties, a persones amb discapacitat física o intel·lectual, i a persones transsexuals.
Prevenció, educació per a la salut - formació de persones mediadores, reducció de danys, deshabituació i incorporació social.
Places en règim d'internat a pacients terminals, suport i informació, prevenció, educació per a la salut de les persones mediadores de salut, suport a persones amb malalties cròniques, atenció a persones malaltes amb necessitat de cures pal·liatives, atenció social i rehabilitació psicosocial a persones amb trastorn mental, atenció a persones amb patologia dual i suport a la rehabilitació psiquiàtrica.
Les activitats han d'especificar el centre penitenciari i/o la ubicació de l'actuació.
Les activitats s'han d'adaptar a les instruccions d'intervenció d'organitzacions no governamentals i entitats col·laboradores dictades per les administracions penitenciàries competents.
S'ha d'acompanyar amb una memòria d'avaluació dels resultats obtinguts en el cas d'activitats que hagin estat en funcionament anteriorment, i no ha de constar un informe desfavorable per part dels centres penitenciaris on s'hagin dut a terme.
En el cas de les activitats d'atenció social a persones afectades pel VIH o la sida i altres malalties, són requisits: que les activitats facilitin l'excarceració d'aquestes persones en situació de privació de llibertat a través de cases d'acollida o suport domiciliari; que les activitats afavoreixin l'excarceració i prevegin unitats per a cures pal·liatives amb atenció sanitària i social; que les activitats d'atenció a malalts mentals, persones amb discapacitat intel·lectual i patologia dual connectin els interns i/o els seus familiars amb els recursos de l'entorn (salut mental, ONG, UTT, centres de salut mental, centres residencials), i s'hi coordinin a fi d'aconseguir una continuïtat de la intervenció.
Per a les activitats d'atenció a persones amb discapacitat física, intel·lectual i sensorial, és requisit que prevegin una atenció integral, tant a l'interior del centre penitenciari com a l'exterior, i proporcionin, en cas de necessitat, acollida en l'excarceració.
Les activitats han d'incorporar les metodologies necessàries per fer efectiva la perspectiva de gènere en el disseny, l'execució —seguiment— i l'avaluació de les activitats.
Objectiu: l'atenció a persones grans que requereixin una atenció social i presentin necessitats que no estiguin sent ateses en aquests moments per altres recursos públics.
Ajudes tècniques i cures a través de les noves tecnologies, que permetin un grau d'autonomia més gran.
Atenció personal de caràcter temporal, en postoperatori.
Suport i formació sanitària a persones cuidadores.
Serveis d'acompanyament per a la realització de visites mèdiques.
Atenció i cura personal al domicili i assistència domèstica, inclosos subministraments externs de menjar i bugaderia.
Atenció sociosanitària en centres de dia i centres de nit.
Accions dirigides a persones grans amb càrregues familiars o que visquin soles.
Accions dirigides a persones grans dependents.
Accions dirigides a persones grans que visquin en grans ciutats i en municipis de l'àmbit rural i que estiguin en situació d'especial dificultat.
Accions dirigides a persones grans amb capacitat d'obrar modificada legalment.
Accions de suport a les famílies i als cuidadors, preferentment als cuidadors familiars.
Les activitats que incloguin ajudes tècniques han de tenir previst el retorn dels aparells subministrats per ser reutilitzats, sempre que la seva naturalesa ho permeti.
Han d'incorporar indicadors de qualitat, de gènere i de compliment d'objectius.
Les activitats d'atenció en centres de dia i centres de nit han de comprendre les àrees d'atenció social i sanitària, així com el personal específic, qualificat i suficient per al seu desenvolupament.
Objectiu: la prevenció de les addiccions o de l'augment en l'edat d'inici en el consum de substàncies addictives.
La promoció d'estils de vida saludables entre menors amb consums de substàncies problemàtics o conductes addictives.
L'atenció de les addiccions des d'un model d'atenció biopsicosocial.
La inserció sociolaboral de pacients addictes.
Accions preventives i comunitàries d'acolliment residencial, diürn o d'acompanyament a la vida autònoma que duguin a terme accions dirigides al tractament i la rehabilitació de les persones amb conductes addictives a fi d'afavorir-ne la integració social.
Accions dirigides a la prevenció i el tractament de la ludopatia.
Les activitats han de contenir accions de formació social general i específica, orientades a l'adquisició dels coneixements tècnics i les habilitats adequades, quan aquests siguin un element essencial per a la consecució dels objectius i resultats previstos.
Les activitats han de concretar les accions a desenvolupar i les evidències científiques que les sustenten, i el nombre de persones beneficiàries directes, i han d'especificar les persones ateses més vulnerables.
Les activitats han de disposar de sistemes interns de seguiment i avaluació de resultats que incorporin les metodologies necessàries per efectuar avaluacions de gènere que permetin conèixer l'impacte de gènere real de les actuacions.
Objectiu: establir estratègies de caràcter integral per afavorir la rehabilitació i la progressiva inclusió social de persones sense llar i sense sostre.
Accions dirigides a l'establiment d'equips multidisciplinaris de treball de carrer d'atenció social o de serveis d'atenció diürna, que afavoreixin l'accés al sistema de salut normalitzat, a la inserció sociolaboral i comunitària, i a recursos d'atenció i intervenció social, i que actuïn en coordinació amb el conjunt de la xarxa de recursos i serveis socials.
Accions de creació de dispositius d'acollida en període de convalescència per a persones sense llar amb alta hospitalària i persones amb malalties terminals que no tinguin habitatge ni altres xarxes de suport.
Accions d'allotjament temporal en pisos tutelats i centres de dia, centres d'acolliment i allotjament de mitja i llarga estada, a fi de prevenir o pal·liar el seu deteriorament físic i problemes de salut, especialment el trastorn mental, l'alcoholisme, les addiccions, el VIH i altres estats associats a la seva situació de sense llar.
Accions d'atenció, intervenció i acompanyament a persones sense llar que garanteixin l'habitatge primer seguint models com l'anomenat housing first.
En les activitats esmentades anteriorment, s'ha de finançar la dotació d'equipament.
Les activitats han d'acreditar, per escrit, la seva col·laboració amb els serveis socials dels ens locals o de la Generalitat de Catalunya de la zona d'actuació, i, en el cas d'activitats dirigides als malalts terminals i convalescents, han d'acreditar la col·laboració amb els serveis sanitaris.
Les activitats han de recollir àmpliament les accions concretes per a la inclusió social dels seus destinataris i concretar el nombre de beneficiaris directes, les seves característiques en relació amb les accions a desenvolupar i els criteris que s'estableixen per seleccionar-los.
Els serveis d'atenció diürna han de disposar d'espais amb estructura necessària i adequada per a la consecució dels objectius.
Objectiu: millora de la qualitat de vida, l'autonomia personal i la inclusió social de les persones amb discapacitat que afavoreixin la permanència en l'entorn en què desenvolupen la seva vida.
Accions d'atenció integral que facilitin a les persones amb discapacitat la seva autonomia personal, incloent-hi el suport a l'exercici de la seva capacitat jurídica; el suport a persones amb discapacitat amb alteracions de la salut mental; la inclusió de persones amb discapacitat que, a més, es troben en altres situacions que incrementen la seva exclusió social (com ara persones amb discapacitat sense llar, persones amb discapacitat d'ètnia gitana, mares solteres amb discapacitat, persones amb discapacitat estrangeres), i el suport a dones amb discapacitat, especialment les que tenen càrregues familiars o que visquin en el medi rural.
Accions que fomentin el suport a l'envelliment actiu de les persones amb discapacitat.
Accions que promoguin la prevenció, la identificació i el diagnòstic precoç de deficiències.
Accions culturals, esportives i de participació en general en què s'afavoreixi la presència conjunta de persones amb discapacitat i sense.
Accions de recerca en l'àmbit social que permetin millorar l'autonomia personal de les persones amb discapacitat.
Accions de creació de sistemes d'informació i estadístics que permetin avaluar la situació de les persones amb discapacitat per poder millorar-ne la qualitat de vida.
Accions que promoguin l'autonomia personal per facilitar la comunicació, la mobilitat i l'accessibilitat de les persones amb discapacitat.
Accions d'atenció integral que facilitin a les persones amb discapacitat la seva autonomia personal a través de la utilització de tecnologies, productes o serveis relacionats amb la informació i la comunicació o altres serveis que els facilitin l'autonomia personal, la permanència en el domicili i el seu entorn social i familiar, inclosos els relacionats amb l'accessibilitat de qualsevol tipus a entorns, serveis i productes.
S'han d'establir els criteris socials que cal aplicar per a la selecció de les persones usuàries i els règims d'aportació econòmica pels serveis que rebran.
Les activitats que incloguin productes de suport o instruments necessaris per al desenvolupament normal de la vida quotidiana i l'accés a la informació han de preveure el retorn dels instruments subministrats per reutilitzar-los, sempre que la seva naturalesa ho permeti.
Objectiu: promoure l'accés a serveis de formació i orientació professionals per a l'ocupació ordinària de les persones amb discapacitat.
Accions que combinin activitats de diferent naturalesa: informació, orientació i assessorament, habilitats socials i tècniques de comunicació, formació, pràctica laboral i itinerari personalitzat d'acompanyament, seguiment en el procés d'inserció laboral i atenció a l'alumnat en situació o risc d'exclusió social que finalitzi el programa de trànsit a la vida adulta i laboral (PTVAL) en els centres d'educació especial.
Accions que possibilitin la inserció laboral de les persones amb discapacitat per a l'accés a l'ocupació a través del coneixement de les noves tecnologies de la informació i la comunicació.
Accions que facilitin l'establiment per compte propi de persones amb discapacitat.
Accions d'informació de les condicions, obligacions i beneficis de la contractació de persones amb discapacitat a petites i mitjanes empreses.
Les activitats han de recollir àmpliament les accions concretes de formació i capacitació per a la inserció laboral adequades a les necessitats del mercat i dels mateixos beneficiaris, com, per exemple, serveis d'intermediació laboral que desenvolupin un conjunt d'accions i que tinguin com a finalitat última contribuir a la capacitació i inserció laboral de persones amb discapacitat en entorns normalitzats.
Les activitats han de concretar el nombre de persones beneficiàries directes, especificar-ne els perfils d'exclusió dels usuaris i els criteris que estableixen per seleccionar-los.
Objectiu: la integració social i laboral i programes formatius, educatius, culturals i esportius per a interns i internes en règim ordinari i tancat.
La inserció laboral i la integració social i programes formatius i educatius per a interns i internes en medis oberts i alliberats condicionals.
Programes d'atenció als col·lectius específics de persones migrants, de dones i infants que resideixen en centres penitenciaris o unitats de mares, joves i persones grans.
Programes per a la col·laboració en la suspensió i substitució de l'execució de les penes privatives de llibertat i per a la col·laboració en el compliment de penes privatives de drets.
Treballs en benefici de la comunitat en fórmules de compliment mitjançant programes o tallers reeducatius.
Formació i tallers ocupacionals, orientació laboral, tècniques de recerca de feina, acompanyament i seguiment per a la inserció laboral, habilitats socials i tècniques de comunicació.
Assessorament personal i jurídic, desenvolupament personal, pisos d'acollida per a permisos de sortida, creació d'unitats dependents, sortides programades de tipus terapèutic, programes d'igualtat i drets humans.
Educació per a la salut, ensenyament d'idiomes, foment de la lectura i l'escriptura, informàtica i tallers de noves tecnologies, educació mediambiental, educació viària, formació en igualtat i drets humans, tallers formatius amb una incidència especial en la relació intergeneracional, activitats ocupacionals, tallers de cinema, teatre i música, sortides culturals i esportives, esport de recreació, esport de competició i escoles esportives, activitats lúdiques, activitats de lleure i ocupació del temps lliure.
Accions d'acompanyament sociolaboral, formatives, educacionals, culturals i esportives per a interns o internes en règim ordinari i tancat o en règim obert.
Atenció a persones amb addiccions, persones amb el VIH o la sida i altres patologies polivalents, i atenció a persones amb malalties mentals i persones amb discapacitat intel·lectual, suport psicològic, suport a persones grans, persones amb malalties cròniques i amb necessitat de cures pal·liatives.
Assessorament personal i jurídic; acollida de persones amb el VIH o la sida i altres malalties; atenció a persones amb discapacitat sensorial o física; víctimes de violència de gènere en l'àmbit domèstic i agressors sexuals; mediació penitenciària i justícia retributiva; desenvolupament personal; competència i habilitats socials, i pisos d'acollida per a alliberats condicionals i definitius, i unitats dependents.
Activitats formatives d'idiomes, informàtica i activitats ocupacionals, activitats esportives, activitats lúdiques, de lleure i ocupació del temps lliure.
Assessorament personal i jurídic, activitats d'integració en els valors del sistema democràtic i en els valors de la cultura occidental, ensenyament del català i el castellà per a persones estrangeres.
Activitats d'orientació i inserció laboral dirigides específicament a dones; activitats de desenvolupament personal, millora d'autoestima, promoció d'habilitats saludables o similars; activitats de prevenció de violència de gènere i tractament de víctimes, i activitats socioeducatives, formatives i d'ocupació del temps lliure.
Sortides programades amb nens i nenes destinades a afavorir la seva integració en l'entorn social, vacances programades dels nens i les seves mares, sortides de cap de setmana dels nens, celebració de festivitats per afavorir la relació grupal en un clima lúdic i festiu, activitats d'intervenció amb els nens i amb les seves mares, guarderies durant les comunicacions.
Activitats d'inserció i orientació laboral per a joves, activitats de sensibilització i prevenció de la violència de gènere i altres conductes antisocials, activitats de foment d'hàbits saludables, educació sexual, educació mediambiental o similars, activitats d'intervenció socioeducativa que incloguin actuacions individualitzades de suport psicològic i emocional, activitats d'educació en valors que fomentin la convivència i la tolerància.
Suport, informació, assessorament personal i jurídic, suport a persones grans, persones amb malalties cròniques i amb necessitat de cures pal·liatives, activitats d'intervenció socioeducativa que incloguin actuacions individualitzades de suport psicològic i emocional.
Suport terapèutic a les persones amb abús o dependència de drogues per a la col·laboració en la suspensió i substitució de l'execució de les penes privatives de llibertat, suport a activitats de tipus formatiu, cultural, educatiu, professional i de tractament psicològic amb una especial atenció al tractament als maltractadors per violència de gènere, en l'àmbit familiar, agressors sexuals i altres de similars.
Participació en activitats formatives, laborals, culturals, d'educació viària, sexual, de defensa del medi ambient, de protecció dels animals, d'igualtat de tracte i no-discriminació, i altres de similars, així com activitats de deshabituació al consum d'alcohol, drogues tòxiques o substàncies estupefaents, o de tractament d'altres comportaments addictius, que deriven de l'article 90 del Codi penal.
Objectiu: la millora de l'ocupabilitat i la inserció laboral de joves, menors migrants no acompanyats i persones en situació o en risc d'exclusió que no accedeixen a les accions formatives o al mercat de treball normalitzat.
Accions que facilitin l'accés a l'ocupació per compte propi o d'altri mitjançant l'establiment d'itineraris personalitzats d'inserció que combinin diferents actuacions com la informació, l'orientació, la formació, la pràctica laboral i l'accés al microcrèdit.
Accions que incloguin actuacions de caràcter integral a fi d'afavorir la inclusió activa a través de l'ocupació, i proporcionin, a més, l'accés a serveis de qualitat com l'educació, la sanitat i l'habitatge i, en general, al sistema de protecció social.
En les activitats esmentades anteriorment es finança la dotació d'equipament.
Les activitats han d'acreditar, per escrit, la seva col·laboració amb els serveis socials públics municipals o autonòmics de la zona d'actuació.
Les activitats han de recollir àmpliament les accions concretes per a la inserció laboral dels seus beneficiaris: han d'indicar la denominació de l'activitat, el nombre d'hores, el nombre de participants, les matèries que s'imparteixen i les accions concretes d'adquisició d'hàbits socials i laborals adequades a les necessitats del mercat i dels mateixos beneficiaris.
A més, han de concretar el nombre de beneficiaris directes desagregats per sexe, les seves característiques en relació amb les accions a desenvolupar i els criteris que s'estableixen per seleccionar-los.
Accions per a l'adquisició d'equipament per a locals, establiments, centres, pisos i unitats d'atenció per a persones de l'àmbit competencial propi.
Objectiu: promoure el desenvolupament educatiu i social de la infància, fonamentalment a través d'activitats educatives, culturals i de temps lliure, que fomentin hàbits de vida saludable, afavoreixin la participació infantil i la inclusió social o ajudin a la sensibilització sobre els drets de la infància i a facilitar l'intercanvi d'informació institucional que possibiliti la relació dels nens i les famílies.
Accions que es desenvolupin amb nens i nenes en situació de risc i que proposin accions preventives i d'intervenció, complementàries dels serveis normalitzats educatius, de temps lliure o dels serveis socials.
Accions que es desenvolupin en serveis educatius o de temps lliure en àrees desfavorides o zones de risc social, mitjançant la col·laboració d'entitats i municipis, un cop finalitzades les activitats escolars diàries.
A més, han de tenir la finalitat de conciliar la vida familiar i laboral de les famílies més desfavorides, especialment durant els períodes de vacances dels nens, i han de fomentar la participació i la responsabilitat de la infància.
Accions per al desenvolupament de la línia telefònica Infància Respon 116 111.
Hi ha d'haver personal, espais i activitats diferenciades segons els diversos trams d'edat.
Objectiu: oferir acompanyament i atenció educativa, social i laboral als infants i adolescents en situació de primera acollida, com els que estan allotjats i conviuen en serveis residencials (centres, pisos o miniresidències) del sistema de protecció a la infància, com els que se situen en la majoria d'edat i potencien factors de desenvolupament personal i habilitats socials per a la seva integració, adaptació, inserció educativa, formativa i sociolaboral.
En aquestes accions es tenen especialment en compte les circumstàncies dels infants i joves migrants sense referents familiars, així com les dels menors víctimes de tràfic d'éssers humans, perquè requereixen una atenció específica per facilitar-ne l'acollida, l'adaptació i la integració.
Accions de primera acollida, adaptació, acompanyament i orientació per a la integració social, educativa i laboral d'infants i joves migrants sense referents familiars.
Accions innovadores que prevegin criteris d'avaluació, apliquin estàndards de qualitat generals i d'accessibilitat per a cada tipus de servei en acolliment residencial i fomentin la participació dels infants i joves en l'elaboració de la programació d'activitats en la comunitat.
Accions que incloguin aspectes de mediació intercultural per facilitar l'adaptació del menor a la comunitat.
Cal que les accions s'orientin a la comunitat i que es defineixin mecanismes de coordinació amb la xarxa de serveis socials i de recursos de la zona, dels ens locals o de la Generalitat de Catalunya, com també els d'inserció laboral, formativa i educativa, etc.
Els centres o espais on es poden desenvolupar accions educatives, de formació i d'inserció laboral han de tenir l'estructura necessària i adequada per a la consecució dels objectius.
C.3 Accions de foment de l'atenció a menors amb necessitats educatives i socials que en promoguin la integració en un medi familiar
Objectiu: l'atenció educativa i social adreçada a menors amb necessitats especials (nens grans, grups de germans, menors amb discapacitats físiques, sensorials o psíquiques, que es troben tutelats per les entitats públiques competents en matèria de protecció) a fi d'afavorir-ne la seva integració en tots els medis.
Accions adreçades a menors fins a sis anys i principalment fins a tres anys.
Accions que incloguin activitats de preparació o suport posterior a la mesura
Accions de bones pràctiques que, sota l'evidència científica, incloguin criteris de qualitat i avaluació
Objectiu: dur a terme accions que permetin la prevenció, detecció i intervenció educativa i social, si escau, del maltractament i de l'explotació infantil, així com de la violència entre iguals.
Actuacions amb famílies o menors en situació de risc de maltractament infantil.
Actuacions dirigides a prevenir l'abús i l'explotació sexual infantil i a intervenir-hi.
Actuacions dirigides a prevenir i detectar el maltractament a les xarxes socials i a intervenir-hi.
Actuacions dirigides a la prevenció, detecció, atenció i seguiment del maltractament infantil en l'àmbit educatiu i de serveis socials.
Actuacions dirigides a la prevenció, detecció i lluita contra la violència entre iguals.
Objectiu: promoure la integració laboral i social dels joves més grans de 16 anys en situació de dificultat social que estiguin o hagin estat sota una mesura de protecció, i facilitar-los l'allotjament i la convivència mitjançant centres, pisos assistits o miniresidències, o els instruments i les habilitats necessaris per promoure la seva autonomia personal.
Accions d'acompanyament psicopedagògic en els itineraris d'inserció laboral.
Pisos assistits o d'emancipació.
Accions de desenvolupament d'activitats formatives i seguiment laboral dels joves contractats.
Els joves a qui va adreçada la intervenció han de tenir o han hagut de tenir una mesura de protecció de menors.
Donen suport a les famílies amb algun membre amb problemàtica de salut, diversitat funcional, diversitat familiar o altres situacions que requereixi un suport especialitzat.
Objectiu: accions dirigides a donar eines i estratègies a les famílies, de manera individual o grupal, amb la finalitat de dotar-les de recursos per enfrontar-se a les dificultats que es troben i millorar el seu estat familiar.
Les actuacions de suport i acompanyament han d'anar adreçades als familiars de la persona amb problemàtica de salut, diversitat funcional, diversitat familiar, etc.
Els professionals que duguin a terme aquestes actuacions han de tenir l'experiència i la formació adequades al tipus d'intervenció que duguin a terme.
Objectiu: oferir un acompanyament en funció de cada necessitat familiar, des de la vessant preventiva i universal i des d'una perspectiva integral de família.
Donar suport a les relacions intrafamiliars i enfortir les capacitats parentals com a mesura preventiva.
Acompanyament i orientació integral a la família.
Ser un servei preventiu i universal que complementa la xarxa de serveis socials del territori i que treballa en coordinació amb els agents dels serveis públics i privats.
Les famílies es troben en una situació de dificultat relacional i/o emocional.
Les actuacions van dirigides a l'acompanyament terapèutic familiar i/o l'orientació educativa en grups de pares i mares per reforçar-ne les capacitats parentals.
Els professionals que duguin a terme aquestes activitats han de tenir l'experiència i la formació adequades al tipus d'intervenció que duguin a terme.
Objectiu: la prevenció de delictes relacionats amb totes les formes de violència contra les dones, inclosa la protecció integral de les víctimes i els seus fills i filles, com ara la violència en l'àmbit de la parella, el tràfic amb finalitats d'explotació sexual, els delictes contra la llibertat sexual, la mutilació genital femenina, els matrimonis forçats, etc.
Accions d'informació, formació i sensibilització dirigides a prevenir la violència masclista, sigui quina sigui la seva expressió.
Accions que cooperin en la seguretat i protecció integral de les dones i els seus fills i filles, inclòs l'acolliment residencial.
Accions dirigides a grups especialment vulnerables (dones amb discapacitat, dones del medi rural, dones grans, dones immigrants, entre d'altres).
Les activitats han d'incorporar indicadors de qualitat de gènere i de compliment d'objectius.
Els i les professionals que duguin a terme aquestes activitats han de tenir l'experiència i la formació adequades al tipus d'intervenció que realitzin i han de formar part d'un equip multidisciplinari, especialment han de disposar de formació específica en igualtat de gènere i elements de comprensió i actuació en violència masclista.
Les activitats en què es prevegin actuacions amb menors, s'hi ha de garantir l'atenció especialitzada.
Objectiu: la prevenció dels actes de violència contra la gent gran, intentant aconseguir una protecció integral contra aquests actes, així com la promoció d'un envelliment actiu.
Sensibilització de la societat i prevenció en relació amb el maltractament a les persones grans.
Promoció de la vessant intergeneracional i foment de la participació del voluntariat.
Per a la promoció de la gent gran activa es prioritzen els projectes que fomentin la promoció, l'apoderament, la mentoria, l'acompanyament o els projectes que tinguin l'objectiu de pal·liar la soledat de les persones grans i que tinguin en compte:
a) Les relacions intergeneracionals, enteses com a mecanisme per enfortir la cohesió social, que estimulin la solidaritat entre generacions a través de les contribucions al benestar comú.
b) La mentoria, entesa com a mecanisme de suport basat en l'acompanyament, amb la finalitat d'aportar, per part del mentor, una sèrie de capacitats i experiències que resultin generadores d'un vincle emocional bidireccional i que, mitjançant l'apoderament de l'individu, permetin reforçar-ne la integració social.
c) La detecció de situacions d'aïllament, soledat no volguda o mancances i necessitats personals amb l'objectiu d'iniciar un procés d'intervenció o derivació que permeti assegurar el restabliment i l'equilibri personal i social, també amb voluntariat.
d) El foment de la participació comunitària.
Objectiu: donar suport a les entitats de voluntariat que atenen col·lectius en risc d'exclusió social i que presenten actuacions que sensibilitzen i promouen el voluntariat i la mentoria entre la ciutadania, a fi de fomentar-ne la incorporació a les entitats; les actuacions que milloren la capacitació del voluntariat de l'entitat mitjançant accions formatives, i les que consoliden i milloren el procés de captació, selecció, incorporació, gestió i coordinació del voluntariat dins de l'entitat.
Totes van dirigides a incrementar el nombre de persones voluntàries i a millorar-ne l'actuació de voluntariat.
Accions que sensibilitzin i promoguin el voluntariat i la mentoria entre la ciutadania, per fomentar-ne la incorporació a les entitats.
Accions que millorin la capacitació del voluntariat de l'entitat mitjançant accions formatives.
Accions que consolidin i millorin el procés de captació, selecció, incorporació, gestió i coordinació del voluntariat dins de l'entitat.
F.1 Accions per a l'acollida, la inclusió social i la inserció sociolaboral de persones migrants, refugiades i sol·licitants de protecció internacional.
Objectiu: realització d'activitats que fomentin la integració sociolaboral, el retorn, el reagrupament familiar i els processos d'acollida i integració de les persones immigrants, sol·licitants d'asil i altres persones amb protecció internacional (refugiats) que estiguin en situació de vulnerabilitat, així com l'assistència als emigrants catalans que retornen a Catalunya per facilitar-los el seu reingrés a la societat catalana.
Accions d'informació, orientació social i cívica, formació, assessorament legal, traducció i interpretació, mediació social i intercultural dirigides a immigrants, sol·licitants d'asil i altres persones amb protecció internacional, que tinguin per objectiu proporcionar i afavorir l'accés als serveis socials generals i la cobertura de les necessitats personals, laborals i socials que promoguin la igualtat de tracte i la convivència ciutadana.
Així mateix, es preveuen accions formatives i cursos de català i castellà que afavoreixin la inserció social dels nouvinguts o de persones que no hagin assolit un nivell suficient d'idioma que els permeti sortir-se'n de manera autònoma.
Accions per a la mediació social i intercultural en l'àmbit educatiu, sanitari, veïnal i social o que promoguin la participació social.
Accions d'acollida integral per a l'atenció de les necessitats bàsiques i de suport a la inserció a persones immigrants, sol·licitants d'asil i altres persones amb protecció internacional que incloguin la creació o el manteniment de places d'acollida que proporcionin recursos d'allotjament i manutenció.
Aquestes activitats també poden incloure obres d'adaptació, equipament i reposició de mobiliari i estris dels diferents allotjaments.
Accions d'informació, orientació, formació i assessorament sociolaboral a través d'itineraris personalitzats d'acompanyament, intermediació i seguiment en el procés de recerca d'ocupació i inserció laboral destinades a potenciar l'accés a l'ocupació i la promoció de la cultura emprenedora.
Accions que tinguin per objectiu facilitar i afavorir el reagrupament familiar dels immigrants.
Accions que tinguin per objectiu el retorn voluntari dels immigrants als seus països d'origen i que afavoreixin la reinserció social.
S'han de prioritzar els col·lectius d'immigrants d'especial vulnerabilitat i les dones víctimes de violència de gènere en qualsevol de les seves manifestacions.
Accions de suport i facilitació de la mobilitat geogràfica dels treballadors immigrants dins de tot el territori català.
Accions dirigides a l'assistència d'emigrants catalans que retornen a Catalunya, durant el temps necessari per poder acollir-se als sistemes generals d'atenció.
Accions que promoguin la sensibilització, la igualtat d'oportunitats, la lluita contra el racisme i la xenofòbia i la convivència intercultural en barris amb una presència significativa de població immigrant.
Accions destinades al pagament dels costos de tràmits en els consolats dels països d'origen, així com els desplaçaments dels usuaris per a l'obtenció dels elements imprescindibles per normalitzar la documentació a l'Estat espanyol.
Les activitats d'orientació, informació i acollida integral han de ser subsidiàries o complementàries de les que estableixin les autoritats competents amb caràcter general per a tota la població.
Els beneficiaris han de necessitar una acció compensatòria davant les dificultats específiques derivades de formar part dels col·lectius esmentats.
Les activitats han de tenir relació amb les situacions en què les administracions públiques considerin que és urgent intervenir-hi.
En les activitats sobre la millora de les condicions d'habitabilitat, els beneficiaris han d'acreditar la titularitat o el dret suficient sobre l'habitatge o allotjament o, si escau, han de tenir l'autorització de l'arrendador, la persona propietària o titular del dret.
És obligació de les entitats sol·licitants comprovar-ho.
Igualment, hi ha de constar el compromís de l'entitat sol·licitant d'exigir l'acreditació de la residència efectiva, així com, si escau, d'obtenir les llicències i els permisos pertinents per a l'execució de l'obra.
Les activitats de reagrupament familiar han de preveure dispositius d'informació sobre acollida o mòduls informatius introductoris abans o després de l'arribada dels familiars reagrupats.
Els beneficiaris d'accions de retorn voluntari no han d'estar inclosos en cap dels supòsits de prohibició de sortida de l'Estat espanyol que preveu la legislació d'estrangeria; han d'acceptar el compromís de no retornar a l'Estat espanyol en el termini de tres anys a partir del moment de la seva sortida per realitzar una activitat lucrativa o professional per compte propi o d'altri, i, en el cas de les activitats d'ajuda al viatge que complementin el Pla de retorn voluntari mitjançant l'abonament anticipat i acumulat de la prestació contributiva per atur, han de tenir reconegut aquest dret pel servei públic d'ocupació competent i han d'haver rebut el primer pagament de la prestació esmentada.
En les activitats de mobilitat geogràfica, els immigrants han d'estar en situació de vulnerabilitat o risc d'exclusió social i les activitats han d'afavorir la inserció laboral o social dels treballadors immigrants i les seves famílies.
Les activitats dirigides a l'assistència i acollida temporal dels retornats han d'estar coordinades amb els serveis socials de caràcter públic.
Les activitats d'interpretació i traducció les han de prestar entitats que treballin amb professionals d'experiència i amb prou capacitat per facilitar la prestació d'aquests serveis amb garantia de qualitat.
Objectiu: desenvolupar actituds de prevenció davant dels riscos contra la salut i promoure hàbits de vida saludable.
Accions d'educació per a la salut que estableixin actuacions en la prevenció de malalties de transmissió sexual, conductes addictives, trastorns de la conducta alimentària i embarassos no desitjats.
Les activitats s'han d'adreçar a joves d'entre 16 i 29 anys, i han de disposar de sistemes interns de seguiment i avaluació de resultats.
G.2 Accions dirigides a promoure la inserció sociolaboral de les persones joves aturades.
Objectiu: promoure la integració sociolaboral dels joves, mitjançant el disseny i la realització d'accions integrals d'orientació laboral i d'itineraris personalitzats d'inserció laboral.
Accions per a joves dirigides a la recerca d'ocupació mitjançant l'adquisició de valors, competències i habilitats.
Accions que promoguin la igualtat en l'ocupació entre la població juvenil.
Accions que desenvolupin sistemes de reconeixement formal o no formal de competències i habilitats que es puguin obtenir mitjançant l'acció voluntària.
Les activitats s'han de dirigir a joves d'entre 16 i 29 anys i han de disposar de sistemes interns de seguiment i avaluació de resultats.
Objectiu: la transmissió de coneixements i habilitats en la creació d'empreses i autoocupació o la creació i el desenvolupament d'estructures d'assessorament per a l'autoocupació, mitjançant el reforçament dels equips tècnics d'intervenció directa amb aturats o l'acompanyament de voluntaris.
Accions que fomentin la cultura emprenedora entre els joves.
Accions que continguin accions d'informació, motivació i assessorament en l'elaboració de projectes empresarials.
Accions que desenvolupin accions formatives per a emprenedors.
Les activitats que fomentin la cultura emprenedora s'han d'adreçar a joves d'entre 16 i 29 anys i han de disposar de sistemes interns de seguiment i avaluació de resultats.
Objectiu: transmetre entre les persones joves, a través de l'educació formal i no formal, els valors del compromís solidari amb les persones més desfavorides, i desenvolupar accions preventives contra el racisme, la xenofòbia i tota mena de discriminació de les persones per raó de sexe, origen racial o ètnic, nacionalitat, religió o creences, orientació o identitat sexual, edat, discapacitat o qualsevol altra condició o circumstància personal o social.
Accions que elaborin o desenvolupin continguts educatius o experiències que afavoreixin valors de solidaritat, convivència, tolerància, igualtat i participació entre els joves, i contribueixin a prevenir i lluitar contra el racisme, la xenofòbia i tota mena de discriminació de les persones per raó de sexe, origen racial o ètnic, religió o creences, orientació o identitat sexual, edat, discapacitat o qualsevol altra condició o circumstància personal o social.
Les activitats s'han d'adreçar a joves d'entre 16 i 29 anys i han de disposar de sistemes interns de seguiment i avaluació de resultats.
Objectiu: donar suport a projectes solidaris i de cohesió social realitzats per associacions juvenils.
Projectes que tinguin utilitat social i que, al mateix temps, estimulin la consolidació o el creixement de l'associació juvenil que els realitza.
L'entitat sol·licitant ha d'estar inscrita al cens d'entitats juvenils de la Direcció General de Joventut, dins la tipologia d'associació juvenil i les activitats han de disposar de sistemes interns de seguiment i avaluació de resultats.
Objectiu: millorar la situació de salut de la població gitana, especialment la de les dones, a fi de reduir-ne les desigualtats en salut respecte a la població general.
Accions d'informació, sensibilització i capacitació en matèria de salut, que continguin aspectes educatius, i d'adquisició d'habilitats relacionades amb el desenvolupament d'hàbits de vida saludables i preventius.
Mereixen una especial consideració les activitats orientades a l'apoderament de dones gitanes com a agents de promoció integral de la salut, així com les activitats dirigides a la formació en mediació intercultural dels professionals sociosanitaris.
Les activitats han de descriure àmpliament les actuacions concretes, indicar el nombre de persones beneficiàries directes, especificar els perfils d'exclusió i els criteris establerts per seleccionar-los.
Els horaris de les activitats han de ser dissenyats d'acord amb les necessitats i els interessos de les dones.
Els i les professionals que duguin a terme aquestes activitats han de tenir l'experiència i la formació adequades al tipus d'intervenció i/o formació que realitzin, especialment han de tenir formació i capacitació en salut i gènere.
Objectiu: la millora de l'ocupabilitat i la inserció laboral dels grups de la població gitana que tenen dificultat per accedir a les accions d'inserció laboral i formatives per a la seva incorporació al mercat de treball, així com el foment de l'educació i escolarització, la prevenció de l'absentisme i l'abandonament escolar entre l'alumnat gitano, i la formació de població gitana adulta, en col·laboració amb la xarxa pública de serveis socials, serveis d'ocupació o serveis d'educació, tenint en compte la perspectiva de gènere i la igualtat entre homes i dones.
Accions de formació dirigides a potenciar l'accés de les persones gitanes a l'ocupació, tant per compte propi com per compte d'altri, així com la seva inserció sociolaboral a través d'itineraris personalitzats.
Accions de formació empresarial destinades al manteniment sostenible de les activitats d'autoocupació de la població gitana, com, per exemple, la venda ambulant.
Accions de formació de mediadors interculturals en els àmbits de l'ocupació, l'acció social, l'educació, l'habitatge i la salut.
S'inclou en aquest àmbit la realització d'activitats de sensibilització, convivència intercultural, la igualtat de tracte i la no-discriminació, així com l'assistència a víctimes de discriminació.
Accions per fomentar l'educació infantil, l'escolarització obligatòria, el reforç educatiu extraescolar, la prevenció de l'absentisme i l'abandonament escolar, així com la continuïtat i permanència en els estudis de nivells mitjans i superiors.
Tenen prioritat les activitats que incloguin la intervenció i implicació de les famílies gitanes i la seva conscienciació sobre la importància de l'educació i l'escolarització.
Accions integrals d'adults, especialment dones, que incloguin activitats d'alfabetització, d'aprenentatge per a la participació social, que facilitin l'accés i el coneixement de les tecnologies de la informació i comunicació i que, si escau, treballin itineraris personalitzats d'inserció sociolaboral.
Accions socioformatives destinades a persones gitanes internades en centres penitenciaris, amb una incidència especial en la població gitana femenina reclusa, amb la finalitat de fomentar la reestructuració familiar i l'arrelament social.
Accions d'acompanyament social a famílies gitanes en actuacions de reallotjament o d'accés a un habitatge normalitzat.
Les activitats han de descriure àmpliament les actuacions concretes i especificar el nombre de beneficiaris directes, els perfils d'exclusió i els criteris que s'estableixen per seleccionar-los.
Els horaris de les activitats s'han de dissenyar d'acord amb les necessitats i els interessos de les dones.
Els i les professionals que duguin a terme aquestes activitats han de tenir l'experiència i la formació adequades al tipus d'intervenció o formació que realitzin.
Les activitats de formació per a l'ocupació han d'incloure matèries en les àrees de formació bàsica i ocupacional, formació professional general o especialitzada i activitats complementàries.
Les activitats de suport i seguiment en les etapes d'educació infantil i obligatòria i les de prevenció de l'absentisme escolar han d'acreditar la coordinació amb els centres escolars de la localitat en què es realitzin i la implicació activa de les famílies afectades.
Les activitats que es facin en centres penitenciaris han de tenir l'autorització preceptiva de la direcció dels centres corresponents.
A més dels sistemes de seguiment i l'avaluació de resultats, cal que les accions, els projectes i programes incloguin la perspectiva de gènere en tot el cicle del projecte, inclòs el disseny.
Objectiu: finançar les despeses originades a l'entitat sol·licitant per al desenvolupament de tasques de gestió, coordinació, supervisió i control d'una activitat o diverses activitats subvencionades desenvolupades per entitats executants diferents.
Per sol·licitar aquesta línia, cal que l'activitat o activitats per a les quals se sol·licita subvenció siguin realitzades com a mínim per cinc entitats executants diferents o cinc delegacions territorials diferents de l'entitat sol·licitant.
L'import a sol·licitar per a aquesta línia no pot superar el 5% de la suma dels imports que s'han sol·licitat per al desenvolupament de les activitats presentades.
L'obtenció de subvenció per a aquesta línia està condicionada a l'obtenció de subvenció per a una o diverses activitats desenvolupades per un mínim de cinc entitats executants diferents o cinc delegacions territorials diferents de l'entitat sol·licitant.
L'import subvencionat no pot superar el 5% de la subvenció atorgada o de la suma de l'import total de les subvencions atorgades.
Bloc 2 - Activitats d'inversió d'obres
En les activitats d'inversió d'obres queda inclòs l'equipament necessari per desenvolupar l'obra.
Objectiu: l'acabament de projectes d'obres finançades en convocatòries anteriors i en concret mitjançant la Resolució TSF/2062/2018, de 30 d'agost, referents a centres, pisos i unitats d'atenció per a persones.
El projecte tècnic ha de diferenciar les diverses fases d'execució per a la realització total de l'obra i la memòria presentada ha d'identificar les fases executades en les anualitats anteriors i les obres que es preveuen executar en l'anualitat objecte del finançament.
Objectiu: obres per a l'adequació i millora de centres, pisos i unitats d'atenció per a persones que s'engloben en l'àmbit d'actuació de la protecció social.
El projecte tècnic ha de diferenciar les diverses fases d'execució per la realització total de l'obra i la memòria presentada ha d'identificar les obres que es preveuen executar en l'anualitat objecte del finançament.
L'entitat que vulgui sol·licitar una subvenció per la realització d'obres en diferents centres, pisos i unitats d'atenció per a persones ha de demanar una acció per a cadascun d'aquests immobles.
Objectiu: obres per a l'adequació i millora de centres, pisos i unitats d'atenció per a persones que s'engloben en l'àmbit d'actuació de la infància, l'adolescència, els menors migrants no acompanyats i joventut.
Objectiu: obres per a l'adequació de centres, pisos i unitats d'atenció per a persones que s'engloben en altres àmbits d'actuació tals com la família, persones immigrants, joventut, poble gitano, dones i víctimes de discriminació, odi i intolerància.
Principis ètics i regles de conducta als quals les persones beneficiàries de subvencions o ajuts han d'adequar la seva activitat, i efectes d'un eventual incompliment d'aquests principis (Acord GOV/85/2016, de 28 de juny, DOGC núm. 7152, de 30.6.2016)
Principis ètics i regles de conducta.
—1 Les persones beneficiàries d'ajuts públics han d'adoptar una conducta èticament exemplar, abstenir-se de realitzar, fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d'aquestes pràctiques que, segons el seu parer, sigui present en el procediment o el pugui afectar.
—2 Amb caràcter general, les persones beneficiàries d'ajuts públics en l'exercici de la seva activitat, assumeixen les obligacions següents:
b) No dur a terme accions que posin en risc l'interès públic.
—3 En particular, les persones beneficiàries de subvencions o ajuts públics assumeixen les obligacions següents:
e) Complir les obligacions de facilitar informació que la legislació de transparència imposa als adjudicataris en relació amb l'Administració o administracions de referència, sens perjudici del compliment de les obligacions de transparència que els pertoquin de forma directa per previsió legal, en els supòsits que estableix l'article 3.4 de la Llei de transparència.
En cas d'incompliment dels principis ètics i regles de conducta, és aplicable el règim sancionador que preveu la Llei 19/2014, del 29 de desembre, i les sancions que regula l'article 84 pel que fa a beneficiaris d'ajuts públics, sens perjudici de les altres possibles conseqüències que preveu la legislació vigent en matèria de subvencions.